ΑΠΟΦΑΣΕΙΣ
Αριθμ. 2712
Επικαιροποίηση της υπ’ αρ. 20565/27.11.2023
(Β’  6766) απόφασης της υπό στοιχεία 6ης/
24.11.2023/1α συνεδρίασης της Συγκλήτου
Ο.Π.Α. περί Κανονισμού Λειτουργίας του Προγράμματος Μεταπτυχιακών Σπουδών (Π.Μ.Σ.) με
τίτλο: «Επιχειρηματική Οικονομική με Αναλυτικές
Μεθόδους» του Τμήματος Οικονομικής Επιστήμης της Σχολής Οικονομικών Επιστημών του Οι-
κονομικού Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), ιδίως την παρ. 4β του
άρθρου 16, την παρ. 2γ του άρθρου 79 και το άρθρο 80,
2. την περ. (θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
3. το άρθρο 90 «Έλεγχος των δαπανών που προκαλούν οι
κανονιστικές διοικητικές πράξεις» του Kώδικα Νομοθεσίας για την Κυβέρνηση και τα κυβερνητικά όργανα (π.δ. 63/
2005, Α’ 98), όπως διατηρήθηκε σε ισχύ με την περ. 22
του άρθρου 119 του ν. 4622/2019 (Α’ 133),
4. την υπ’ αρ. 17347/24.10.2024 (ΑΔΑ: ΨΘΩ3469Β4ΜΕ2Θ) πράξη του Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
24.10.2024,
5. την υπ’ αρ. 13687/09.09.2024 (Β’ 5271) απόφαση
του Πρύτανη του Οικονομικού Πανεπιστημίου Αθηνών,
περί καθορισμού τομέων ευθύνης και αρμοδιοτήτων
των Αντιπρυτάνεων του Οικονομικού Πανεπιστημίου
Αθηνών και της σειράς αναπλήρωσης του Πρύτανη, σύμφωνα με την οποία ο Λεωνίδας Δουκάκης αναλαμβάνει
τις αρμοδιότητες του Αντιπρύτανη Ακαδημαϊκών Υποθέσεων και Προσωπικού,
6. την υπ’ αρ. 3314/16.06.2020 (Β’ 2635) απόφαση της
Συγκλήτου του Οικονομικού Πανεπιστημίου Αθηνών
(συνεδρίαση 8η/07.05.2020) που αφορά στην ίδρυση
του Προγράμματος Μεταπτυχιακών Σπουδών (Π.Μ.Σ.)
με τίτλο «Επιχειρηματική Οικονομική με Αναλυτικές
Μεθόδους» του Τμήματος Οικονομικής Επιστήμης της
Σχολής Οικονομικών Επιστημών του Οικονομικού Πανεπιστημίου Αθηνών,
7. την υπ’ αρ. 20565/27.11.2023 (Β’ 6766) απόφαση της
υπό στοιχεία 6ης/24.11.2023/1α συνεδρίασης της Συγκλήτου Ο.Π.Α. περί Κανονισμού Λειτουργίας του Προγράμ-
ματος Μεταπτυχιακών Σπουδών (Π.Μ.Σ.) με τίτλο «Επιχειρηματική Οικονομική με Αναλυτικές Μεθόδους» του
Τμήματος Οικονομικής Επιστήμης της Σχολής Οικονομικών Επιστημών του Οικονομικού Πανεπιστημίου Αθηνών,
8. την υπ’ αρ. 6706/08.05.2023 (Β’ 3140) απόφαση της
Συγκλήτου του Οικονομικού Πανεπιστημίου Αθηνών
(συνεδρίαση 11η/06.04.2023/5) που αφορά στον Κανονισμό Προγραμμάτων Μεταπτυχιακών και Διδακτορικών
Σπουδών του Ο.Π.Α.,
9. την από 26.06.2023 απόφαση της Επιτροπής Μεταπτυχιακών Σπουδών που αφορά στην εκπόνηση πρό-
τυπου σχεδίου Κανονισμού λειτουργίας προγράμματος
μεταπτυχιακών σπουδών,
10. την απόφαση της Συνέλευσης του Τμήματος Οικονομικής Επιστήμης (συνεδρίαση 7η/27.01.2025) σχετι-
κά με την επικαιροποίηση της υπ’ αρ. 20565/27.11.2023
(Β’ 6766) απόφασης της υπό στοιχεία 6ης/24.11.2023/
1α συνεδρίασης της Συγκλήτου Ο.Π.Α. περί Κανονισμού Λειτουργίας του Προγράμματος Μεταπτυχια-
κών Σπουδών (Π.Μ.Σ.) με τίτλο «Επιχειρηματική Οικονομική με Αναλυτικές Μεθόδους» του Τμήματος
Οικονομικής Επιστήμης της Σχολής Οικονομικών
Επιστημών του Οικονομικού Πανεπιστημίου Αθηνών, όπως διαβιβάστηκε με το υπό στοιχεία ΥΣ 74/
28.01.2025 έγγραφο της Αναπληρώτριας Προϊσταμένης της Γραμματείας Μεταπτυχιακών και Διδακτορικών
Σπουδών της Σχολής Οικονομικών Επιστημών,
11. την υπό στοιχεία ΥΣ 87/03.02.2025 εισήγηση του
Αντιπρύτανη Ακαδημαϊκών Υποθέσεων και Προσωπικού,
12. το γεγονός ότι, σύμφωνα με το άρθρο 90 του π.δ.
63/2005 «Κώδικας Νομοθεσίας για την Κυβέρνηση και
τα Κυβερνητικά όργανα», με την εφαρμογή της παρούσας απόφασης, δεν προκαλείται δαπάνη σε βάρος του
κρατικού προϋπολογισμού ή του Προϋπολογισμού του
Οικονομικού Πανεπιστημίου Αθηνών,
13. την υπό στοιχεία ΔΔΔΔ/Φ.ΕΜΔΔ/21687/
27-12-2024 εγκύκλιο του και Υπουργείου Εσωτερικών
«Νέες προβλέψεις επί της διαδικασίας δημοσίευσης
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1145
14.03.2025 10:49:18
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
νομοθετικών ρυθμίσεων και κανονιστικών πράξεων
στην Εφημερίδα της Κυβερνήσεως-Μηχανισμός αυτοματοποιημένης ενημέρωσης του ΕΜΔΔ -“Μίτος”» (ΑΔΑ:
9ΜΖΘ46ΜΤΛ6-ΙΑΩ),
14. το γεγονός ότι με τις διατάξεις της παρούσας
τροποποιείται η διοικητική διαδικασία με επίσημο τίτλο: «Επιλογή υποψηφίων φοιτητών στο Π.Μ.Σ. στην
Επιχειρηματική Οικονομική με Αναλυτικές Μεθόδους
του Οικονομικού Πανεπιστημίου Αθηνών» και Μοναδικό Αριθμό Καταχώρησης (Μ.Α.Κ.) στο ΕΜΔΔ «Μίτος»
«341554», αποφασίζει:
Α. Tην επικαιροποίηση της υπ’ αρ. 20565/27.11.2023
(Β’ 6766) απόφασης της υπό στοιχεία 6ης/24.11.2023/1α
συνεδρίασης της Συγκλήτου Ο.Π.Α. περί Κανονισμού Λειτουργίας του Προγράμματος Μεταπτυχιακών Σπουδών
(Π.Μ.Σ.) με τίτλο: «Επιχειρηματική Οικονομική με Αναλυτικές Μεθόδους» του Τμήματος Οικονομικής Επιστήμης
της Σχολής Οικονομικών Επιστημών του Οικονομικού
Πανεπιστημίου Αθηνών, ως ακολούθως:
ΚΑΝΟΝΙΣΜΟΣ ΛΕΙΤΟΥΡΓΙΑΣ
ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
«ΕΠΙΧΕΙΡΗΜΑΤΙΚΗ ΟΙΚΟΝΟΜΙΚΗ ΜΕ ΑΝΑΛΥΤΙΚΕΣ
ΜΕΘΟΔΟΥΣ»
ΤΟΥ ΤΜΗΜΑΤΟΣ ΟΙΚΟΝΟΜΙΚΗΣ ΕΠΙΣΤΗΜΗΣ
ΤΗΣ ΣΧΟΛΗΣ ΟΙΚΟΝΟΜΙΚΩΝ ΕΠΙΣΤΗΜΩΝ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
ΓΕΝΙΚΕΣ ΔΙΑΤΑΞΕΙΣ
Το Π.Μ.Σ. με τίτλο «Επιχειρηματική Οικονομική με Αναλυτικές Μεθόδους»/«MSc in Business Economics with
Analytics» του Τμήματος Οικονομικής Επιστήμης του
Οικονομικού Πανεπιστημίου Αθηνών, ιδρύθηκε με την
υπ’ αρ. 3314/16-06-2020 (Β’ 2635) απόφαση της Συγκλήτου του Οικονομικού Πανεπιστημίου Αθηνών. Η λειτουρ-
γία του διέπεται από τις διατάξεις του ν. 4957/2022, του
παρόντος Κανονισμού, του Κανονισμού Προγραμμάτων
Μεταπτυχιακών και Διδακτορικών Σπουδών του Οικονομικού Πανεπιστημίου Αθηνών (Β’ 3140/2023) και από
τις σχετικές αποφάσεις της Συγκλήτου του Οικονομικού
Πανεπιστημίου Αθηνών.
Ο Κανονισμός Λειτουργίας του Π.Μ.Σ. «Επιχειρηματική
οικονομική με Αναλυτικές Μεθόδους»/«MSc in Business
Economics with Analytics» καταρτίζεται με απόφαση των
αρμοδίων οργάνων του, εγκρίνεται από τη Σύγκλητο, δημοσιεύεται στην Εφημερίδα της Κυβερνήσεως και αναρ-
τάται στον διαδικτυακό τόπο του Π.Μ.Σ. Ο Κανονισμός
Λειτουργίας, δύναται να τροποποιείται και να αναθεωρείται περιοδικά χωρίς να χάνει τη βασική δομή του και
το περιεχόμενο, ακολουθώντας την ανωτέρω διαδικασία.
Άρθρο 1
Γνωστικό Αντικείμενο - Σκοπός
1. Το Π.Μ.Σ. τίτλο «Επιχειρηματική Οικονομική με
Αναλυτικές Μεθόδους/MSc in Business Economics with
Analytics», έχει αντικείμενο το συνδυασμό της γνώσης
των σύγχρονων οικονομικών και τη χρήση προηγμένων
αναλυτικών μεθόδων για δεδομένα υψηλών διαστάσεων.
2. Σκοπός του Π.Μ.Σ. είναι η κατάρτιση των φοιτητριών
και φοιτητών σε θέματα επιχειρηματικής οικονομικής
και στρατηγικής με βάση τις πιο σύγχρονές ποσοτικές
και αναλυτικές μεθόδους, με στόχο να είναι σε θέση να
επιλύουν σύνθετα προβλήματα, να καινοτομούν και να
ηγούνται στο χώρο των επιχειρήσεων, χρηματοπιστωτικών οργανισμών, συμβουλευτικών εταιρειών και φο-
ρέων χάραξης πολιτικής.
3. Οι θεματικές ενότητες που καλύπτει το Πρόγραμμα
είναι: Αναλυτικές και Υπολογιστικές Μέθοδοι Δεδομένων,
Αναλυτικές Μέθοδοι στην Εφαρμοσμένη Μακροοικονομική και Χρηματοοικονομική, Αναλυτικές Μέθοδοι στην
Εφαρμοσμένη Μικροοικονομική και Επιχειρηματική
Στρατηγική, Ανάλυση Αγορών και Διαχείριση Χαρτοφυλακίου, Ποσοτικές Μέθοδοι, Βιομηχανική Οργάνωση και
Στρατηγική, Υπολογιστική Οικονομετρία για Οικονομικά και Χρηματοοικονομικά, Συμπεριφορική Οικονομική,
Python για Επιχειρηματικά Οικονομικά και Χρηματοοικονομικά, Χρηματοοικονομική Διοίκηση, Μακροοικονομική
και Χρηματοοικονομικές Αγορές, Χρηματοοικονομικά
Παράγωγα Προΐοντα, Tραπεζική Διοίκηση και Διαχείριση
Κινδύνων, Θεωρία Παιγνίων και Στρατηγικές Αποφάσεις.
4. Στο Π.Μ.Σ. παρέχονται γνωστικές εμβαθύνσεις
(concentrations) στις περιοχές της Επιχειρηματικής Οικονομικής, Στρατηγικής και Χρηματοοικονομικών με
την χρήση και εφαρμογή αναλυτικών και υπολογιστικών μεθόδων οι οποίες δεν αποτελούν ειδικεύσεις και
δεν αναγράφονται στην αναλυτική βαθμολογία και στο
Παράρτημα Διπλώματος των αποφοίτων.
5. Το Π.Μ.Σ. μπορεί να συνεργάζεται με αντίστοιχα μεταπτυχιακά προγράμματα αναγνωρισμένων Α.Ε.Ι. της
ημεδαπής ή/και της αλλοδαπής. Η Συντονιστική Επιτροπή (Σ.Ε.) του Π.Μ.Σ. διαμέσου της Συνέλευσης του Τμή-
ματος, γνωστοποιεί στη Σύγκλητο την απόφαση κάθε
τέτοιας συνεργασίας.
Άρθρο 2
Μεταπτυχιακοί Τίτλοι
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στην «Επιχειρηματική Οικονομική με Αναλυτικές
Μεθόδους» («MSc in Business Economics with Analytics»).
Άρθρο 3
Όργανα Διοίκησης του Προγράμματος
Αρμόδια όργανα για την οργάνωση και λειτουργία του
Π.Μ.Σ. σύμφωνα με τον ν. 4957/2022 είναι:
α) Η Σύγκλητος του Ιδρύματος, η οποία ασκεί τις αρμοδιότητες της παρ. 1 του άρθρου 82 του ν. 4957/2022.
β) Η Συνέλευση του Τμήματος, η οποία ασκεί τις αρμοδιότητες της παρ. 2 του άρθρου 82 του ν. 4957/2022.
γ) Η Συντονιστική Επιτροπή (Σ.Ε.) του Π.Μ.Σ., η οποία
ασκεί τις αρμοδιότητες της παρ. 3 του άρθρου 82 του
ν. 4957/2022.
δ) Ο/η Διευθυντής/ντρια του Π.Μ.Σ. ο οποίος ασκεί τις
αρμοδιότητες της παρ. 4 του άρθρου 82 του ν. 4957/2022.
Άρθρο 4
Αριθμός εισακτέων - Κατηγορίες Υποψηφίων
1. Ο αριθμός των εισακτέων στο Π.Μ.Σ. κατ’ έτος ορίζεται κατ’ ανώτατο όριο σε εξήντα (60) για το τμήμα πλή-
ρους φοίτησης και σε εξήντα (60) για το τμήμα μερικής
φοίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
2. Στο Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι. της ημεδαπής, οι οποίοι εί-
ναι απόφοιτοι της Σχολής Οικονομικών Επιστημών του
Οικονομικού Πανεπιστημίου Αθηνών (τμήμα Οικονομικής Επιστήμης, Τμήμα Διεθνών και Ευρωπαϊκών Οικο-
νομικών Σπουδών) και άλλων Τμημάτων ΑΕΙ, συναφούς
γνωστικού αντικειμένου (συμπεριλαμβανομένων Τμημάτων Χρηματοοικονομικών, Διοίκησης Επιχειρήσεων,
Μάρκετινγκ, Οικονομικής και Περιφερειακής Ανάπτυξης
κ.λπ.), καθώς και τμημάτων Σχολών Θετικών Επιστημών
(Μηχανικών, Μαθηματικών, Φυσικής, Στατιστικής, Πληροφορικής κ.λπ.) ή ομοταγών αναγνωρισμένων Ιδρυ-
μάτων της αλλοδαπής, επίπεδο έξι (6) του Εθνικού και
Ευρωπαϊκού Πλαισίου Προσόντων σύμφωνα με το άρθρο 47 του ν. 4763/2020).
3. Σε περίπτωση που η διδασκαλία γίνεται στην ελληνική γλώσσα, οι αλλοδαποί φοιτητές/τριες, πρέπει να
αποδεικνύουν την επαρκή γνώση της ελληνικής γλώσσας με την προσκόμιση:
α) Τίτλου απόλυσης από ελληνικό ή κυπριακό σχολείο
δευτεροβάθμιας εκπαίδευσης ή
β) τίτλου απόλυσης από σχολείο της αλλοδαπής από
τον οποίο να προκύπτει η διδασκαλία και επιτυχής εξέταση στο μάθημα της ελληνικής γλώσσας ή
γ) βεβαίωση επιπέδου Β2 του Διδασκαλείου Νέας Ελληνικής Γλώσσας του Πανεπιστημίου Αθήνας ή Πιστο-
ποιητικό επάρκειας επιπέδου Β2 του Σχολείου Ελληνικής
Γλώσσας του Πανεπιστημίου Θεσσαλονίκης ή Πιστοποιητικό επιπέδου Β2 του Κέντρου Ελληνικής Γλώσσας).
Άρθρο 5
Κριτήρια και Διαδικασία Επιλογής Υποψηφίων
1. Η επιλογή των εισακτέων γίνεται σύμφωνα με τις
κείμενες διατάξεις και τις προβλέψεις του παρόντος Κανονισμού.
2. Με απόφαση της Συνέλευσης του Τμήματος, δημοσιεύεται και αναρτάται στην ιστοσελίδα του Π.Μ.Σ. και του
Ιδρύματος προκήρυξη για την εισαγωγή μεταπτυχιακών
φοιτητών/τριών στο Π.Μ.Σ. Στην προκήρυξη αναγράφονται όλες οι σχετικές λεπτομέρειες (ημερομηνίες και
τόπος κατάθεσης της αίτησης, απαραίτητα δικαιολογητικά που πρέπει να τη συνοδεύουν, τα κριτήρια επιλογής
κ.ά.). Οι αιτήσεις μαζί με τα απαραίτητα δικαιολογητικά
υποβάλλονται ηλεκτρονικά ή/και κατατίθενται στην
Γραμματεία του Π.Μ.Σ., σε προθεσμία που ορίζεται κατά
την προκήρυξη και η οποία δύναται να παραταθεί με
απόφαση της Συνέλευσης του Τμήματος.
3. Τα απαιτούμενα δικαιολογητικά που υποβάλλονται
από κάθε υποψήφιο/α είναι τα εξής:
α) Αίτηση με μία πρόσφατη φωτογραφία.
β) Αντίγραφο πτυχίου με αναλυτική βαθμολογία ή βεβαίωση περάτωσης σπουδών με αναλυτική βαθμολογία.
Οι τελειόφοιτοι/τες πρέπει να υποβάλουν δήλωση του
ν. 1599/1986 ότι η αποδοχή τους γίνεται με την αίρεση
της απόκτησης πτυχίου (ή απόκτησης βεβαίωσης περάτωσης σπουδών) μέχρι και την εξεταστική περίοδο του
Σεπτεμβρίου που ακολουθεί.
γ) Αποδεικτικό πολύ καλής ή άριστης γνώσης της
Αγγλικής γλώσσας (επίπεδο Γ1/C1 ή Γ2/C2). Όσοι/ες
δεν κατέχουν τον απαιτούμενο τίτλο κατά την περίοδο
υποβολής αιτήσεων πρέπει να υποβάλουν δήλωση του
ν. 1599/1986 ότι η αποδοχή τους γίνεται με την αίρεση
της απόκτησης του απαιτούμενου αποδεικτικού γνώσης της αγγλικής και απαραίτητη προϋπόθεση για την
αποφοίτησή τους αποτελεί η προσκόμιση αυτού του
αποδεικτικού.
δ) Δύο συστατικές επιστολές από διδάσκοντες-μέλη
ΔΕΠ.
Για το τμήμα μερικής φοίτησης οι υποψήφιοι πρέπει
να υποβάλουν, πέραν των ανωτέρω 3 πρώτων δικαιολογητικών: δύο συστατικές επιστολές από εργοδότες,
Αποδεικτικά επαγγελματικής εμπειρίας και Βιογραφικό
σημείωμα.
Με απόφαση της Συνέλευσης του Τμήματος, μπορεί
να γίνει δεκτή αίτηση μη εργαζόμενου υποψηφίου που
αδυνατεί να ανταποκριθεί στις υποχρεώσεις του προγράμματος πλήρους φοίτησης για διάφορους λόγους,
όπως ενδεικτικά υγείας ή οικογενειακούς.
4. Σε περίπτωση υποβολής αίτησης από υποψήφιο/α
που κατέχει τίτλο σπουδών από ίδρυμα της αλλοδαπής,
η γραμματεία του ΠΜΣ, προκειμένου να δεχτεί την αίτηση ως επιλέξιμη προς εξέταση, ελέγχει μέσω του ΔΟΑ-
ΤΑΠ αν το ίδρυμα είναι αναγνωρισμένο, ακολουθώντας
την προβλεπόμενη διαδικασία σύμφωνα με τις κείμενες
διατάξεις.
5. Η επιλογή των υποψηφίων γίνεται με βάση τον βαθμό του βασικού τους πτυχίου καθώς επίσης και την επί-
δοση τους στην ατομική συνέντευξη. Στην ατομική συνέντευξη συνεκτιμώνται διάφορα ποιοτικά χαρακτηριστικά
των υποψηφίων, μεταξύ των οποίων, το υφιστάμενο
επιστημονικό αλλά και γνωστικό υπόβαθρο τους, όπως
επίσης και το περιεχόμενο των συστατικών επιστολών
που τους έχουν χορηγηθεί από ακαδημαϊκό προσωπικό.
Στην αξιολόγηση των υποψηφίων προσμετράται θετικά εάν διαθέτουν αναγνωρισμένο μεταπτυχιακό τίτλο
σπουδών σε συναφές, με το μεταπτυχιακό πρόγραμμα,
γνωστικό αντικείμενο ή ενδεχομένως επαγγελματική
εμπειρία (κυρίως για το τμήμα μερικής φοίτησης, εάν
υφίσταται).
6. Οι λεπτομέρειες εφαρμογής των κριτηρίων (π.χ. μόρια, συντελεστές) αποφασίζονται από τη Συντονιστική
Επιτροπή του Προγράμματος και εγκρίνονται από τη
Συνέλευση του Τμήματος.
7. Η διαδικασία επιλογής είναι η ακόλουθη:
α) Η Γραμματεία του Π.Μ.Σ. καταρτίζει κατ’ αρχήν έναν
πλήρη κατάλογο όσων έχουν υποβάλει αίτηση.
β) Η Επιτροπή Αξιολόγησης Υποψηφίων:
βα) Απορρίπτει τους/τις υποψηφίους/υποψήφιες που
δεν πληρούν τα ελάχιστα κριτήρια επιλογής.
ββ) Μοριοδοτεί τους/τις υποψηφίους/υποψήφιες σύμφωνα με τα κριτήρια που έχουν αποφασισθεί.
βγ) Ιεραρχεί βαθμολογικά τους/τις υποψηφίους/υποψήφιες και προβαίνει στην έκδοση προσωρινού πίνακα
επιλογής.
βδ) Καλεί σε συνέντευξη (εφόσον προβλέπεται) όσους
υποψηφίους/υποψήφιες αποφασιστεί να κληθούν.
βε) Με βάση την τελική βαθμολογία των υποψηφίων
καταρτίζει τον τελικό πίνακα επιλογής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
Από την ημέρα κοινοποίησης των αποτελεσμάτων και
εντός αποκλειστικής προθεσμίας πέντε (5) εργάσιμων
ημερών, ο υποψήφιος μπορεί να υποβάλει γραπτή αίτηση ένστασης στην Επιτροπή Αξιολόγησης Υποψηφίων.
8. Ο τελικός πίνακας των επιτυχόντων και τυχόν επιλαχόντων επικυρώνεται από τη Συνέλευση του Τμήματος.
9. Οι επιτυχόντες, ύστερα από ενημέρωσή τους από
τη Γραμματεία, καλούνται να απαντήσουν εγγράφως
εντός επτά (7) εργάσιμων ημερών, για το αν αποδέχονται την ένταξή τους στο Π.Μ.Σ. Η άπρακτη πάροδος της
ανωτέρω προθεσμίας ισοδυναμεί με άρνηση αποδοχής
μετά την οποία η Γραμματεία του Π.Μ.Σ. ενημερώνει τον/
την αμέσως επόμενο/η στη σειρά αξιολόγησης από το
σχετικό πίνακα επιτυχόντων. Για την ένταξη στο Π.Μ.Σ.
πλήρους φοίτησης είναι απαραίτητη η κατάθεση ποσού εννιακοσίων ευρώ (900 €) για το τμήμα πλήρους
φοίτησης και χίλια ευρώ (1.000 €) για το τμήμα μερικής
φοίτησης, ως 1η δόση των τελών φοίτησης, εντός του
προαναφερθέντος χρονικού διαστήματος. Το ποσό αυτό
δεν επιστρέφεται σε περίπτωση που, για οποιονδήποτε
λόγο, ο/η επιτυχών/ουσα αποφασίζει ότι δεν επιθυμεί
τελικά να εγγραφεί στο Πρόγραμμα, με την εξαίρεση
της παραγράφου 3 του άρθρου 6. Το ίδιο ισχύει και για
το τμήμα μερικής φοίτησης.
Άρθρο 6
Εγγραφή
1. Η εγγραφή των εισακτέων μεταπτυχιακών φοιτητών/τριών κάθε έτους γίνεται από Σεπτέμβριο έως
Δεκέμβριο σε προθεσμίες που ορίζονται από τον/την
Διευθυντή/ντρια κατόπιν έγκρισης της Σ.Ε. του Π.Μ.Σ.
Για λόγους εξαιρετικής ανάγκης, η Συνέλευση του Τμήματος δύναται μετά από αιτιολογημένη αίτηση του/
της ενδιαφερομένου/νης, να αποφασίζει ότι μπορεί να
πραγματοποιηθεί η εγγραφή εντός μηνός από τη λήξη
της προθεσμίας και οπωσδήποτε πριν την έναρξη της
εξεταστικής περιόδου.
2. Ο/Η υποψήφιος/α, πριν εγγραφεί, λαμβάνει γνώση του παρόντος Κανονισμού Λειτουργίας του Π.Μ.Σ.,
του Κανονισμού Προγραμμάτων Μεταπτυχιακών και
Διδακτορικών Σπουδών του ΟΠΑ (Β’ 3140/2023), του
Κώδικα Δεοντολογίας και Καλής Πρακτικής του Οικονομικού Πανεπιστημίου Αθηνών (Β’ 7257/2022) και δηλώνει
εγγράφως ότι τους αποδέχεται.
3. Οι υποψήφιοι/ες που δεν θα μπορέσουν να ικανοποιήσουν τις προϋποθέσεις υπό τις οποίες γίνονται
δεκτοί/ες ή αποχωρήσουν από το Π.Μ.Σ., οποτεδήποτε
μετά την εκ μέρους τους αποδοχή της θέσης που τους
προσφέρθηκε, δεν δικαιούνται επιστροφής των χρηματικών ποσών που κατέβαλαν. Κατ’ εξαίρεση, με απόφαση
του αρμοδίου οργάνου επιστρέφεται το ποσό που είχε
καταβληθεί ως 1η δόση, εφόσον ο/η υποψήφιος/α γίνει
δεκτός/η σε άλλο Π.Μ.Σ. του Ο.Π.Α κατά το ίδιο ακαδημαϊκό έτος υποβολής αιτήσεων υποψηφιότητας. Η δυ-
νατότητα αυτή εξαντλείται στις 31/08.
4. Κατόπιν αιτήματος του/ης φοιτητή/τριας είναι δυνατή η μεταφορά του/ης (και του αντίστοιχου χρηματικού
ποσού που έχει καταβληθεί) από το τμήμα πλήρους φοίτησης στο τμήμα μερικής φοίτησης, εφόσον υφίσταται,
του προγράμματος και αντιστρόφως. Η δυνατότητα αυτή
παρέχεται έως την περίοδο των εγγραφών.
Άρθρο 7
Διάρκεια Σπουδών - Όροι Φοίτησης
1. Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται σε τρία (3) εξάμηνα σπουδών για το τμήμα πλή-
ρους φοίτησης. Συγκεκριμένα, τα πρώτα δύο εξάμηνα
(Α’ και Β’) περιλαμβάνουν διδασκόμενα μαθήματα και
κατά τη διάρκεια του Γ’ εξαμήνου οι φοιτητές εκπονούν
διπλωματική εργασία. Η χρονική διάρκεια για το Πρόγραμμα Μερικής Φοίτησης προσαυξάνεται εκείνης του
Προγράμματος Πλήρους Φοίτησης κατά ένα εξάμηνο.
Τα εξάμηνα σπουδών νοούνται σύμφωνα με την παρ. 3
του άρθρου 64 του ν. 4957/2022. Σε περίπτωση που δεν
λειτουργήσει πρόγραμμα μερικής φοίτησης, για επαγγελματικούς και προσωπικούς λόγους, θα είναι δυνατή
η ολοκλήρωση του προγράμματος σε πέντε (5) εξάμηνα,
κατόπιν αιτήματος του/της φοιτητή/τριας και απόφασης του αρμοδίου οργάνου του ΠΜΣ. Στην περίπτωση
αυτή ο/η φοιτητής/τρια κατά τη διάρκεια των τεσσάρων
εξαμήνων (Α- Δ) θα μπορεί να δηλώνει προς παρακολούθηση και να εξετάζεται σε μαθήματα ανά εξάμηνο ως
εξής: Α’ εξάμηνο- 2 μαθήματα, Β’ εξάμηνο- 3 μαθήματα,
Γ’ εξάμηνο- 2 μαθήματα, Δ’ εξάμηνο- 2 μαθήματα και
κατά τη διάρκεια του Ε’ εξαμήνου θα εκπονεί διπλωματική εργασία.
2. Ο ανώτατος επιτρεπόμενος χρόνος ολοκλήρωσης
των σπουδών, ορίζεται σε επτά (7) εξάμηνα για το τμήμα
πλήρους φοίτησης, στο οποίο περιλαμβάνονται και όσοι
παρακολουθούν το πρόγραμμα σε πέντε (5) εξάμηνα,
και σε οκτώ (8) εξάμηνα για το τμήμα μερικής φοίτησης
(εάν υφίσταται), συμπεριλαμβανομένης και της ολοκλήρωσης της διπλωματικής εργασίας. Ο ανώτατος χρόνος
υπολογίζεται για περιπτώσεις μη έγκαιρης κατάθεσης
της διπλωματικής ή δυνατότητας επαναπαρακολούθησης μαθήματος λόγω αποτυχίας σε 2η εξεταστική ή
υπέρβασης του επιτρεπόμενου ορίου μαθημάτων στα
οποία ο φοιτητής δεν έλαβε προβιβάσιμο βαθμό κατά
την κανονική εξεταστική.
Σε εξαιρετικές περιπτώσεις, όπως ασθένεια, σοβαροί
οικογενειακοί λόγοι, στράτευση, δύναται η χορήγηση
παράτασης σπουδών και μέχρι ένα (1) έτος, κατόπιν προσκόμισης των απαραίτητων δικαιολογητικών από τους
μεταπτυχιακούς φοιτητές/τριες αλλά και αιτιολογημένης
απόφασης της Συνέλευσης του Τμήματος.
3. O/H μεταπτυχιακός/η φοιτητής/τρια με αίτησή του/
της μπορεί να ζητήσει αιτιολογημένα προσωρινή αναστολή φοίτησης, η οποία δεν υπερβαίνει τα δύο εξάμηνα
συνολικά. Τα εξάμηνα αναστολής της φοιτητικής ιδιότητας δεν προσμετρώνται στην προβλεπόμενη ανώτατη
διάρκεια κανονικής φοίτησης. Ο/Η φοιτητής/τρια με την
επάνοδό του/της στη φοίτηση εξακολουθεί να υπάγεται
στο καθεστώς φοίτησης του χρόνου εγγραφή του/της
ως μεταπτυχιακού/ής φοιτητή/τριας (πλήρους ή μερικής
φοίτησης). Η συνέχιση των σπουδών μετά την αναστολή
γίνεται με τους όρους και τους κανόνες λειτουργίας του
προγράμματος κατά την επάνοδό του/της.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
4. Οι μεταπτυχιακοί φοιτητές/τριες έχουν τα δικαιώματα και τις υποχρεώσεις όπως ορίζονται στον Κανονι-
σμό Προγραμμάτων Μεταπτυχιακών και Διδακτορικών
Σπουδών του Ιδρύματος (άρθρο 11, Β’ 3140/2023).
5. Για τη βελτίωση της λειτουργίας του Π.Μ.Σ. στο πλαίσιο της φοιτητοκεντρικής προσέγγισης, έχει τεθεί σε λει-
τουργία ο μηχανισμός διαχείρισης των παραπόνων και ενστάσεων των μεταπτυχιακών φοιτητών/τριών του Π.Μ.Σ.,
έτσι ώστε να διασφαλίζεται η ποιότητα των παρεχόμενων
εκπαιδευτικών και διοικητικών υπηρεσιών. (Απόφαση
Πρυτανικού Συμβουλίου 19η συνεδρίαση/23-05-2023).
Άρθρο 8
Πρόγραμμα Μαθημάτων
1. Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Το σύνολο των πιστωτικών μονάδων του προγράμματος είναι ενενήντα (90) πιστωτικές
μονάδες (Π.Μ.).
2. Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση των μεταπτυχιακών μαθημάτων, συγγραφή εργασιών και εκπόνηση διπλωματικής εργασίας.
Πρακτική άσκηση δεν είναι υποχρεωτική, ούτε αποτελεί
προϋπόθεση για την επιτυχή ολοκλήρωση του Π.Μ.Σ.
Παρόλα αυτά, αν προκύψει ανεξάρτητα για τον/την εκάστοτε φοιτητή/τρια δυνατότητα πρακτικής άσκησης σε
φορέα δικής του/της επιλογής, μπορεί να συμμετάσχει
αρκεί να μην κωλύεται η από πλευράς του/της υποχρέωση παρακολούθησης των μαθημάτων.
3. Η διδασκαλία των μαθημάτων γίνεται διά ζώσης ή
δια ζώσης και με μέσα εξ αποστάσεως εκπαίδευσης ή
εξ αποστάσεως σύμφωνα με τις κείμενες διατάξεις. Η
οργάνωση της εκπαιδευτικής διαδικασίας με μεθόδους
εξ αποστάσεως εκπαίδευσης εξασφαλίζει την προσβασιμότητα των ατόμων με αναπηρία και ειδικές εκπαι-
δευτικές ανάγκες.
4. Τα μαθήματα πραγματοποιούνται σε εβδομαδιαία
βάση και διεξάγονται στην ελληνική ή/και αγγλική γλώσσα. Η γλώσσα εκπόνησης διπλωματικής εργασίας είναι
ελληνική ή αγγλική.
5. Για την απόκτηση του Διπλώματος Μεταπτυχιακών
Σπουδών (Δ.Μ.Σ.), απαιτείται:
α) Υποχρεωτική παρακολούθηση και επιτυχής εξέταση σε μαθήματα τα οποία αντιστοιχούν σε εξήντα (60)
Πιστωτικές Μονάδες.
β) Εκπόνηση διπλωματικής εργασίας, η οποία αντιστοιχεί σε τριάντα (30) Πιστωτικές Μονάδες.
γ) Κατάθεση του απαιτούμενου πιστοποιητικού γνώσης της αγγλικής γλώσσας (επίπεδο Γ2/C2 ή Γ1/C1), όπως
ορίζεται στις προϋποθέσεις εισαγωγής στο πρόγραμμα.
δ) Εκπλήρωση των οικονομικών υποχρεώσεων προς
το πρόγραμμα.
6. Το Πρόγραμμα Πλήρους Φοίτησης διδασκόμενων
και εξεταζόμενων μαθημάτων περιλαμβάνει έξι (6) υποχρεωτικά μαθήματα εκ των οποίων τα τέσσερα (4) στο α’
εξάμηνο με επτάμιση (7,5) πιστωτικές μονάδες έκαστο
και τα δύο (2) στο β’ εξάμηνο με έξι (6) πιστωτικές μονάδες έκαστο. Τρία (3) μαθήματα επιλογής στο β’ εξάμηνο
με έξι (6) πιστωτικές μονάδες έκαστο και τη συγγραφή
διπλωματικής εργασίας στο γ’ εξάμηνο με τριάντα (30)
πιστωτικές μονάδες. Πριν την έναρξη του προγράμματος
προσφέρονται: δύο (2) προπαρασκευαστικά μαθήματα
χωρίς πιστωτικές μονάδες. Ο ρόλος των προπαρασκευαστικών είναι να προετοιμάσει τους φοιτητές για να ακο-
λουθήσουν το ΜΠΣ χωρίς πιθανές ελλείψεις στα γνωστικά του αντικείμενα από το προπτυχιακό τους επίπεδο και
να τους δώσει την ευκαιρία να κατανοήσουν καλύτερα
τις γνωστικές τους ανάγκες αντιμετωπίζοντας αποτελεσματικά τα όποια κενά πιθανώς έχουν στην απαιτούμενη
ύλη του προγράμματος. Αναλυτικότερα το πρόγραμμα
πλήρους φοίτησης διδασκόμενων και εξεταζόμενων
μαθημάτων ορίζεται ως εξής:
ΠΡΟΠΑΡΑΣΚΕΥΑΣΤΙΚΑ ΜΑΘΗΜΑΤΑ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m13201f
ΕΙΣΑΓΩΓΗ ΣΤΗ ΣΤΑΤΙΣΤΙΚΗ
ΠΡΟΠΑΡΑΣΚΕΥΑΣΤΙΚΟ
m13202f
ΕΙΣΑΓΩΓΗ ΣΤΗ ΜΙΚΡΟΟΙΚΟΝΟΜΙΚΗ ΘΕΩΡΙΑ
ΠΡΟΠΑΡΑΣΚΕΥΑΣΤΙΚΟ
Α ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m13105f
ΠΟΣΟΤΙΚΕΣ ΜΕΘΟΔΟΙ
ΥΠΟΧΡΕΩΤΙΚΟ
7,5
m13103f
ΒΙΟΜΗΧΑΝΙΚΗ ΟΡΓΑΝΩΣΗ ΚΑΙ ΣΤΡΑΤΗΓΙΚΗ
ΥΠΟΧΡΕΩΤΙΚΟ
7,5
m13106f
ΑΝΑΛΥΤΙΚΕΣ ΚΑΙ ΥΠΟΛΟΓΙΣΤΙΚΕΣ ΜΕΘΟΔΟΙ
ΔΕΔΟΜΕΝΩΝ ΓΙΑ ΟΙΚΟΝΟΜΟΛΟΓΟΥΣ
ΥΠΟΧΡΕΩΤΙΚΟ
7,5
m13104f
ΑΝΑΛΥΣΗ ΑΓΟΡΩΝ ΚΑΙ ΔΙΑΧΕΙΡΙΣΗ
ΧΑΡΤΟΦΥΛΑΚΙΟΥ
ΥΠΟΧΡΕΩΤΙΚΟ
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α ΕΞΑΜΗΝΟΥ
Β ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m13108f
ΑΝΑΛΥΤΙΚΕΣ ΜΕΘΟΔΟΙ ΣΤΗΝ
ΕΦΑΡΜΟΣΜΕΝΗ ΜΑΚΡΟΟΙΚΟΝΟΜΙΚΗ ΚΑΙ
ΧΡΗΜΑΤΟΟΙΚΟΝΟΜΙΚΗ
ΥΠΟΧΡΕΩΤΙΚΟ
m13107f
ΥΠΟΛΟΓΙΣΤΙΚΗ ΟΙΚΟΝΟΜΕΤΡΙΑ ΣΤΑ
ΟΙΚΟΝΟΜΙΚΑ ΚΑΙ ΧΡΗΜΑΤΟΟΙΚΟΝΟΜΙΚΑ
ΥΠΟΧΡΕΩΤΙΚΟ
ΜΑΘΗΜΑ ΕΠΙΛΟΓΗΣ*
ΕΠΙΛΟΓΗΣ
ΜΑΘΗΜΑ ΕΠΙΛΟΓΗΣ*
ΕΠΙΛΟΓΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
ΜΑΘΗΜΑ ΕΠΙΛΟΓΗΣ*
ΕΠΙΛΟΓΗΣ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β ΕΞΑΜΗΝΟΥ
Γ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m13119f
ΔΙΠΛΩΜΑΤΙΚΗ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ ΕΞΑΜΗΝΟΥ
1. Θεωρία Παιγνίων και Στρατηγικές Αποφάσεις με Εφαρμογές στα Οικονομικά
2. Ρύθμιση Αγορών και Πολιτική Ανταγωνισμού
3. Εταιρική Διακυβέρνηση
4. Τραπεζική Διοίκηση και Διαχείριση Κινδύνων
5. Χρηματοοικονομική Διοίκηση
6. Συμπεριφορική Οικονομική
7. Χρηματοοικονομικά Παράγωγα Προϊόντα
8. Αναλυτικές Μέθοδοι στην Εφαρμοσμένη Μικροοικονομική και Επιχειρηματική Στρατηγική
9. Οικονομικά της καινοτομίας
10. Οικονομικά του Περιβάλλοντος
11. Ειδικά Θέματα στη Χρηματοοικονομική
12. Χρηματοπιστωτική Διαμεσολάβηση και Νομισματική Οικονομική
13. Μικροδομή των Αγορών με Υπολογιστικές και Στατιστικές Mεθόδους
14. Python για Επιχειρηματικά Οικονομικά και Χρηματοοικονομικά
15. Μακροοικονομική και Χρηματοοικονομικές Αγορές
16. Διεθνής Χρηματοοικονομική και Διαχείριση χαρτοφυλακίου
17. Αναλυτικές Μέθοδοι Χρηματοοικονομικής
Το πρόγραμμα των μαθημάτων δύναται να περιλαμβάνει σειρά εκπαιδευτικών δραστηριοτήτων που αποσκο-
πούν στην εμβάθυνση και εμπέδωση σε υψηλό επίπεδο
γνώσεων των φοιτητών σε επιστημονικές περιοχές του
γνωστικού αντικειμένου του προγράμματος σπουδών.
Οι εκπαιδευτικές δραστηριότητες δύναται να περιλαμβάνουν, σεμιναριακές διαλέξεις-ομιλίες από εξειδικευ-
μένα φυσικά πρόσωπα, επιχειρήσεις-οργανισμούς ή/και
διακεκριμένους ακαδημαϊκούς με σχετική εμπειρία στο
γνωστικό αντικείμενο του Π.ΜΣ., βιωματικές δραστηριότητες, εκπαιδευτικά ταξίδια, φροντιστηριακή εκπαίδευ-
ση/ασκήσεις στο πλαίσιο μαθημάτων του προγράμματος
σπουδών, εργαστήρια, ανάλυση επιχειρηματικών μελετών περιπτώσεων (case studies), εκπαιδευτικά προ-
γράμματα προσομοίωσης, εκπαιδευτικές εκδηλώσεις,
προετοιμασία και απόκτηση επαγγελματικών πιστοποιήσεων, εκπαιδεύσεις-trainings, ημερίδες διακεκριμένων
ακαδημαϊκών και προσκεκλημένων ομιλητών, ανάπτυξη
και διεξαγωγή επιχειρηματικών παιγνίων.
Σε παράρτημα του παρόντος κανονισμού παρουσιάζονται το περιεχόμενο των μεταπτυχιακών μαθημάτων
καθώς και οι ελάχιστες διδακτικές ώρες ανά μάθημα.
7. Για το πρόγραμμα μαθημάτων, όταν παρέχεται και
ως μερικής φοίτησης, η ανακατανομή των μαθημάτων
γίνεται με απόφαση της Συνέλευσης του Τμήματος κατόπιν εισήγησης της Σ.Ε.
8. Υπάρχει δυνατότητα επιλογής μαθημάτων είτε από
άλλα Π.Μ.Σ. της Σχολής είτε του Ο.Π.Α. κατόπιν απόφασης της Συνέλευσης του Τμήματος. Τα προσφερόμενα
μαθήματα επιλογής κατ’ έτος αποφασίζονται από τη
Συνέλευση του Τμήματος κατόπιν εισήγησης της Σ.Ε.
του Προγράμματος. Επίσης, η Συνέλευση του Τμήματος,
αποφασίζει κατ’ έτος για τον ελάχιστο αριθμό εγγεγραμμένων φοιτητών στα μαθήματα επιλογής λαμβάνοντας
υπόψη τον αριθμό εισακτέων στο Π.Μ.Σ. καθώς και τις
αποφάσεις των αρμόδιων οργάνων.
9. Με απόφαση της Συνέλευσης του Τμήματος και
έγκριση της Συγκλήτου μπορεί να γίνονται προσθήκες
ή αφαιρέσεις μαθημάτων από το αναλυτικό πρόγραμμα
σπουδών. Ανακατανομή μαθημάτων μεταξύ των εξαμήνων μπορεί να γίνει με απόφαση της Συνέλευσης του
Τμήματος κατόπιν εισήγησης της Σ.Ε. του Π.Μ.Σ.
10. Το ωρολόγιο πρόγραμμα μαθημάτων και εξετάσεων καταρτίζεται και ανακοινώνεται τουλάχιστον ένα
δεκαήμερο πριν από την έναρξη της αντίστοιχης διδακτικής και εξεταστικής περιόδου.
11. Οι μεταπτυχιακοί φοιτητές/τριες δηλώνουν τα
μαθήματα που θα παρακολουθήσουν κατά την έναρξη
κάθε διδακτικής περιόδου σε ημερομηνίες που ανακοινώνονται από τη Γραμματεία του Π.Μ.Σ.
12. Σε περίπτωση κωλύματος διεξαγωγής διάλεξης,
ο/η διδάσκων/ουσα ενημερώνει άμεσα τον/την Διευθυντή/ντρια του Π.Μ.Σ. και τη Γραμματεία και προγραμμα-
τίζεται η αναπλήρωση της διάλεξης. Οι φοιτητές/τριες
του Π.Μ.Σ. ενημερώνονται με κατάλληλο τρόπο και σε
εύλογο χρονικό διάστημα για την ημερομηνία αναπλήρωσης της διάλεξης.
13. Η παρακολούθηση των μαθημάτων είναι υποχρεωτική. Σε περίπτωση που οι απουσίες σε ένα μάθημα
ξεπερνούν το 1/3 των ωρών διδασκαλίας αυτού, ο/η φοιτητής/τρια θεωρείται αποτυχών/ούσα στο μάθημα αυτό
και το επαναλαμβάνει για ακόμη μια φορά την αμέσως
επόμενη περίοδο που θα διδαχθεί. Στην περίπτωση που
ο αριθμός απουσιών είναι μεγαλύτερος από αυτόν που
έχει οριστεί και οι λόγοι απουσίας είναι σοβαροί, μετά
από αίτηση του/της ενδιαφερoμένου/ης μεταπτυχιακού/
ής φοιτητή/τριας, η Συνέλευση του Τμήματος, κατόπιν
εισήγησης της Συντονιστικής Επιτροπής του Π.Μ.Σ., η
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
οποία εξετάζει την περίπτωση και τους λόγους απουσίας, δύναται να αποφασίσει για τη συνέχιση ή μη της
φοίτησης του/της φοιτητή/τριας που υπερέβη το όριο
απουσιών.
Άρθρο 9
Κανόνες Εξετάσεων και Αξιολόγησης Επιδόσεων
1. Η αξιολόγηση των φοιτητών στα μαθήματα γίνεται
με γραπτή ή προφορική εξέταση, εργασία, απαλλακτική
εργασία ή συνδυασμό των παραπάνω, δια ζώσης ή με
μεθόδους ψηφιακής αξιολόγησης. Κατά τη διεξαγωγή
γραπτών ή προφορικών εξετάσεων, ως μεθόδων αξιολόγησης, εξασφαλίζεται υποχρεωτικά το αδιάβλητο
της διαδικασίας. Αν η αξιολόγηση πραγματοποιείται με
τελικές εξετάσεις, οι εξετάσεις διενεργούνται μετά την
ολοκλήρωση του διδακτικού έργου κάθε μαθήματος ή
την ολοκλήρωση κάθε εκπαιδευτικής δραστηριότητας.
Επισημαίνεται ότι δεν προβλέπεται εξέταση στα προπαρασκευαστικά μαθήματα.
2. Ο καθορισμός του τρόπου και της διαδικασίας
αξιολόγησης των φοιτητών σε ένα μάθημα, αποτελεί
αποκλειστική ευθύνη του διδάσκοντος στον οποίο έχει
ανατεθεί η διδασκαλία του μαθήματος από τη Συνέλευση του Τμήματος.
3. Η διαμόρφωση του τελικού βαθμού του κάθε μαθήματος καθορίζεται από τους εκάστοτε διδάσκοντες. Σε
αυτόν μπορούν να συνεισφέρουν οι ατομικές και ομαδικές εργασίες των φοιτητών.
4. Η συμμετοχή στις εξετάσεις στη συγκεκριμένη ημερομηνία που έχει ανακοινωθεί σύμφωνα με το Πρόγραμ-
μα είναι υποχρεωτική. Στην περίπτωση που κάποιος/α
φοιτητής/τρια δεν προσέλθει τη συγκεκριμένη ημερομηνία εξέτασης ενός μαθήματος, χάνει την εξεταστική
περίοδο και θεωρείται αποτυχών/ούσα στο μάθημα. Σε
περίπτωση που φοιτητής/τρια δεν δύναται να παραστεί
στην εξέταση λόγω ασθενείας, θα πρέπει να ενημερώσει
την Γραμματεία το συντομότερο δυνατό. Εφόσον, προσκομίσει εντός δύο (2) ημερών από την ημερομηνία της
εξέτασης, ιατρική βεβαίωση, δύναται να εξεταστεί σε
μεταγενέστερη ημερομηνία εντός της τρέχουσας εξεταστικής περιόδου, με την προϋπόθεση ότι ο/η διδάσκων/
ουσα του μαθήματος συμφωνεί.
5. Η βαθμολογική κλίμακα ορίζεται από μηδέν (0) μέχρι
δέκα (10) με διαβαθμίσεις της ακέραιης ή μισής μονάδας.
Προβιβάσιμοι βαθμοί είναι το 5 και οι μεγαλύτεροί του.
Ωστόσο, σε περίπτωση επανεξέτασης μαθήματος (λόγω
αποτυχίας ή αδικαιολόγητης μη προσέλευσης στην κανονική εξέταση), η βαθμολογική κλίμακα ορίζεται από
μηδέν (0) μέχρι επτά (7).
6. Δεν επιτρέπεται επανεξέταση σε μάθημα που έχει
ήδη βαθμολογηθεί επιτυχώς προκειμένου ο/η φοιτητής/
τρια να βελτιώσει τη βαθμολογία του/της. Διόρθωση
βαθμού μετά την ανακοίνωσή του από τη Γραμματεία,
επιτρέπεται, εφόσον έχει εμφιλοχωρήσει δικαιολογημένη παραδρομή ή αθροιστικό σφάλμα ύστερα από γρα-
πτό αίτημα του/της διδάσκοντος/ουσας και απόφαση
της Συνέλευσης του Τμήματος.
7. Κάθε μεταπτυχιακός/κη φοιτητής/τρια δύναται να
αποτύχει σε έως και δύο (2) μαθήματα σωρευτικά σε όλη
τη διάρκεια των σπουδών του στο Π.Μ.Σ. Έχει δικαίωμα
να επανεξετασθεί στα μαθήματα αυτά μόνο μία φορά και
η επανεξέταση αυτή πραγματοποιείται στην επαναληπτική εξεταστική περίοδο Σεπτεμβρίου του ακαδημαϊκού
έτους διδασκαλίας των εν λόγω μαθημάτων. Αποτυχία
σε περισσότερα από δύο (2) μαθήματα (σωρευτικά) στο
σύνολο των εξαμήνων ή αποτυχία στην επαναληπτική
εξεταστική, συνεπάγεται διαγραφή του/της φοιτητή/τριας από το Π.Μ.Σ. Ωστόσο, με κρίση της Σ.Ε., δύναται να
του/της επιτραπεί είτε να παρακολουθήσει και εξεταστεί
στο επόμενο ακαδημαϊκό έτος στα μαθήματα αυτά και,
σε περίπτωση επιτυχίας, ο βαθμός που θα λάβει σε αυτά
θα είναι το επτά (7), είτε να επαναλάβει ολόκληρο το
πρόγραμμα από την αρχή (όλα τα μαθήματα) την επόμενη ακαδημαϊκή χρονιά καταβάλλοντας το ήμισυ των
τελών φοίτησης.
8. Με τον εσωτερικό κανονισμό λειτουργίας του Α.Ε.Ι.
ρυθμίζονται: α) οι εναλλακτικές μέθοδοι για την αξιολόγηση φοιτητών με αναπηρία και ειδικές εκπαιδευτικές
ανάγκες β) τα μέτρα πρόνοιας για την αξιολόγηση φοιτητών που αποδεδειγμένα είναι ασθενείς ή αναρρώνουν
από βαριά ασθένεια κατά τη διάρκεια της εξεταστικής
περιόδου. Μέχρι την έκδοση του Εσωτερικού Κανονισμού Λειτουργίας θα ρυθμίζονται με απόφαση της Συ-
γκλήτου.
9. Η Συνέλευση του Τμήματος, μετά από εισήγηση
της Συντονιστικής Επιτροπής, δύναται να αποφασίσει
τη διαγραφή μεταπτυχιακών φοιτητών (πέρα από τις περιπτώσεις που προβλέπονται στις σχετικές νομοθετικές
ρυθμίσεις) στις παρακάτω περιπτώσεις:
α) Μη επαρκής πρόοδος του μεταπτυχιακού φοιτητή.
β) Μη εκπλήρωση των οικονομικών υποχρεώσεων μέχρι τον ανώτατο επιτρεπόμενο χρόνο ολοκλήρωσης των
σπουδών συμπεριλαμβανομένης και της ολοκλήρωσης
της Διπλωματικής Εργασίας, όπως αυτός ορίζεται στο
άρθρο 7 παρ. 2 του παρόντος κανονισμού.
γ) Πλημμελής εκπλήρωση λοιπών υποχρεώσεων που
ορίζονται από τον οικείο Κανονισμό.
δ) Συμπεριφορά που προσβάλλει την ακαδημαϊκή δεοντολογία κατά την κείμενη νομοθεσία.
ε) Αίτηση του/της ίδιου/ας του μεταπτυχιακού/κής
φοιτητή/τριας.
στ) Αποτυχία ολοκλήρωσης της διπλωματικής εργασίας μέσα στον ανώτατο επιτρεπόμενο χρόνο ολοκλή-
ρωσης των σπουδών, όπως αυτός ορίζεται στο άρθρο
7 παρ. 2 του παρόντος κανονισμού.
10. Σε περίπτωση διαγραφής του/της μεταπτυχιακού/
κής φοιτητή/τριας κατά τα ανωτέρω δεν είναι δυνατή η
επιστροφή τυχόν καταβληθέντων τελών φοίτησης, εκτός
και εάν συντρέχουν ειδικοί λόγοι και αποφασίσει αιτιολογημένα η Συνέλευση του Τμήματος μετά από πρόταση
της Σ.Ε. του Π.Μ.Σ.
Άρθρο 10
Διπλωματική Εργασία (Δ.Ε.)
1. Η διπλωματική εργασία (Δ.Ε.) είναι υποχρεωτική
και πραγματοποιείται κατά τη διάρκεια του τρίτου (3)
εξαμήνου για το πρόγραμμα πλήρους φοίτησης, του πέμπτου (5) εξαμήνου για όσους παρακολουθούν το πρό-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
γραμμα πλήρους φοίτησης σε πέντε (5) εξάμηνα εφόσον
δεν προσφέρεται μερικής φοίτησης πρόγραμμα, και του
τέταρτου (4) εξαμήνου για το πρόγραμμα μερικής φοίτησης. Οι προϋποθέσεις και η διαδικασία εκπόνησης της
διπλωματικής εργασίας ορίζονται στον οδηγό σπουδών
του προγράμματος ή στον οδηγό εκπόνησης της διπλωματικής εργασίας.
2. Δικαίωμα επίβλεψης διπλωματικών εργασιών έχουν
οι διδάσκοντες/ουσες των περ. α) έως στ) της παρ. 1 του
άρθρου 83 του ν. 4957/2022 υπό την προϋπόθεση ότι
είναι κάτοχοι διδακτορικού διπλώματος. Με απόφαση
της Συνέλευσης του Τμήματος δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ (παρ. 3. του άρθρο 83 του
ν. 4957/2022). Σε εξαιρετικές περιπτώσεις αντικειμενικής
αδυναμίας άσκησης καθηκόντων επίβλεψης επί μακρύ
χρονικό διάστημα ή ύπαρξη άλλου σπουδαίου λόγου,
η Συνέλευση του Τμήματος δύναται να προβεί, κατόπιν
αιτιολόγησης της απόφασής της, στην αντικατάσταση
του/της επιβλέποντα/ουσας ή/και μέλους της Τριμελούς
Εξεταστικής Επιτροπής.
3. Ειδικότερα θέματα που αφορούν στη συγγραφή
της Δ.Ε., όπως π.χ. ημερομηνίες ολοκλήρωσης, γραμματοσειρά, οδηγίες για την περίληψη, το περιεχόμενο,
τη διάρθρωση, γλώσσα συγγραφής κ.λπ., ορίζονται στον
Οδηγό Εκπόνησης Διπλωματικής Εργασίας ο οποίος εκδίδεται με απόφαση της Συνέλευσης του Τμήματος και
αναρτάται στην ιστοσελίδα του Π.Μ.Σ.
4. Η γλώσσα συγγραφής της διπλωματικής εργασίας
είναι η ελληνική ή/και η αγγλική.
5. Για να αξιολογηθεί η διπλωματική εργασία, ο/η μεταπτυχιακός/κη φοιτητής/τρια οφείλει να την υποστη-
ρίξει ενώπιον της Τριμελούς Εξεταστικής Επιτροπής. Η
παρουσίαση και εξέταση της διπλωματικής εργασίας
μπορεί να γίνει δια ζώσης ή με μεθόδους ψηφιακής
αξιολόγησης. Ο τρόπος υποστήριξης της διπλωματικής
εργασίας υποδεικνύεται από τον/την επιβλέποντα/ουσα
καθηγητή/τρια. Μετά την υποστήριξη της, καταρτίζεται
πρακτικό το οποίο υπογράφεται από την εξεταστική επιτροπή και υποβάλλεται στη Γραμματεία προκειμένου
να καταχωρηθεί η βαθμολογία της Δ.Ε. Η διπλωματική
εργασία, εφόσον βαθμολογηθεί επιτυχώς από την εξεταστική επιτροπή, κατατίθεται σε ηλεκτρονική μορφή στη
βιβλιοθήκη του Ο.Π.Α. με σκοπό να διατεθεί σε σχετικά
αποθετήρια συστήματα. Η προαναφερθείσα διαδικασία
αποτελεί προαπαιτούμενο για την έκδοση βεβαίωσης
περάτωσης σπουδών.
6. Σε περίπτωση αποτυχίας στην εξέταση της διπλωματικής εργασίας, ο/η φοιτητής/τρια μπορεί να επανυπο-
βάλει τη Δ.Ε. για μια ακόμη φορά, όχι νωρίτερα από τρεις
(3) μήνες, ούτε αργότερα από έξι (6) μήνες. Σε περίπτωση
δεύτερης αποτυχίας ο/η φοιτητής/τρια διαγράφεται από
το Πρόγραμμα μετά από απόφαση της Συνέλευσης του
Τμήματος.
Άρθρο 11
Απονομή και Βαθμός Διπλώματος
Μεταπτυχιακών Σπουδών
1. Ο/Η μεταπτυχιακός/κη φοιτητής/τρια ολοκληρώνει τις σπουδές του/της και λαμβάνει το Δίπλωμα Με-
ταπτυχιακών Σπουδών (Δ.Μ.Σ.), όταν εκπληρώσει όλες
τις, υπό του Προγράμματος, προβλεπόμενες υποχρεώσεις, δηλαδή επιτυχή ολοκλήρωση των μαθημάτων
του προγράμματος, έγκριση της διπλωματικής εργασίας,
εξόφληση των τελών φοίτησης και εκπλήρωση λοιπών
εκκρεμοτήτων, όπως αυτές προβλέπονται στον παρόντα
κανονισμό. Αν δεν επιτευχθούν τα ανωτέρω στις προβλεπόμενες προθεσμίες, ο/η μεταπτυχιακός/κη φοιτητής/
τρια δικαιούται μόνο απλού πιστοποιητικού επιτυχούς
παρακολούθησης των μαθημάτων όπου έλαβε προαγωγικό βαθμό, και η φοίτηση του/της στο Πρόγραμμα λήγει.
2. Ο τελικός βαθμός του Διπλώματος Μεταπτυχιακών
Σπουδών (Δ.Μ.Σ.) προκύπτει από τον βαθμό των μεταπτυχιακών μαθημάτων και τον βαθμό της διπλωματι-
κής εργασίας ως ακολούθως: οι βαθμοί των μαθημάτων
αθροίζονται με τον βαθμό της διπλωματικής εργασίας,(ο
οποίος σταθμίζεται εις διπλούν), και το άθροισμα διαιρείται δια του 11.
3. Ο βαθμός του Διπλώματος Μεταπτυχιακών Σπουδών (Δ.Μ.Σ) πιστοποιεί την επιτυχή περάτωση των
σπουδών του/της μεταπτυχιακού/κης φοιτητή/τριας.
Στα απονεμόμενα Δ.Μ.Σ. αναγράφεται χαρακτηρισμός
Καλώς, Λίαν Καλώς, Άριστα που αντιστοιχεί σε:
- «Άριστα» από 8,51 έως 10
- «Λίαν Καλώς» από 6,51 έως 8,50
- «Καλώς» από 5 έως 6,50
4. Κατά το μέχρι της απονομής του διπλώματος, χρονικό διάστημα, χορηγείται από τη Γραμματεία του Π.Μ.Σ.,
πιστοποιητικό ολοκλήρωσης σπουδών στο οποίο αναγράφεται η ημερομηνία αποφοίτησης.
Άρθρο 12
Σύμβουλος Καθηγητής Μεταπτυχιακών
Φοιτητών
Για κάθε μεταπτυχιακό/κή φοιτητή/τρια ορίζεται από
τη Συνέλευση του Τμήματος, ένα μέλος ΔΕΠ ως Σύμβουλος Καθηγητής, με στόχο την υποστήριξή τους κατά τη
διάρκεια των σπουδών τους, σύμφωνα με την απόφαση
της Συγκλήτου του ΟΠΑ (6η συνεδρίαση/12-01-2023)
και τον Κανονισμό Προγραμμάτων Μεταπτυχιακών
και Διδακτορικών Σπουδών του Ιδρύματος (άρθρο 12,
Β’ 3140/2023).
Άρθρο 13
Πηγές Χρηματοδότησης - Τέλη φοίτησης
1. Η χρηματοδότηση του Π.Μ.Σ. μπορεί να προέρχεται
από: δωρεές, παροχές, κληροδοτήματα, χορηγίες, ερευνητικά προγράμματα, προγράμματα της Ε.Ε. ή άλλων
διεθνών οργανισμών, τέλη φοίτησης και άλλες πηγές,
όπως προβλέπεται από την κείμενη νομοθεσία.
2. Τα τέλη φοίτησης για την παρακολούθηση του
Π.Μ.Σ. ορίζονται σε πέντε χιλιάδες τετρακόσια ευρώ
(5.400 €) για το πρόγραμμα πλήρους φοίτησης και για
το μερικής φοίτησης σε επτά χιλιάδες ευρώ (7.000 €)
και δύνανται να καταβάλλονται τμηματικά κατά τη διάρκεια φοίτησης, όπως αναλυτικά ορίζεται στον οδηγό
σπουδών. Οι καταβλητέες δόσεις δύναται να αναπροσαρμόζονται με απόφαση του αρμόδιου οργάνου. Οι
μεταπτυχιακοί φοιτητές οφείλουν να εξοφλούν εγκαίρως
όλες τις οικονομικές τους υποχρεώσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
3. Σε περίπτωση μη τήρησης των οικονομικών υποχρεώσεων είναι δυνατή η προσωρινή αναστολή φοίτησης ή
η διαγραφή του/της φοιτητή/τριας από το Πρόγραμμα,
μετά από απόφαση της Συνέλευσης του Τμήματος.
4. Τυχόν καταβληθέντα τέλη φοίτησης δεν επιστρέφονται, εάν για οποιονδήποτε λόγο ο/η φοιτητής/τρια
θελήσει ή αναγκασθεί να διακόψει την φοίτησή του στο
πρόγραμμα, εκτός της περίπτωσης που υποψήφιος/α
γίνεται δεκτός/ή σε μεταγενέστερο χρόνο σε άλλο Π.Μ.Σ.
του Ο.Π.Α. οπότε επιστρέφεται το ποσό που είχε καταβληθεί ως 1η δόση, σύμφωνα με την παρ. 3 του άρθρου 6
του παρόντος κανονισμού.
5. Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
6. Εγγεγραμμένοι φοιτητές/τριες του Π.Μ.Σ. δύνανται
να φοιτούν ατελώς σύμφωνα με την κείμενη νομοθεσία.
Άρθρο 14
Υποτροφίες - Βραβεία
1. Το Π.Μ.Σ. δύναται, είτε αυτόνομα είτε σε συνεργασία
με φορείς του δημοσίου ή ιδιωτικού τομέα, να παρέχει
έναν αριθμό υποτροφιών βάσει αντικειμενικών, ακαδημαϊκών, οικονομικών και κοινωνικών κριτηρίων σε φοι-
τητές/τριες, σύμφωνα με απόφαση της Συνέλευσης του
Τμήματος, στην οποία καθορίζεται το ύψος και ο αριθμός
των υποτροφιών, τα κριτήρια και τα σχετικά δικαιολογητικά, η διαδικασία χορήγησης των υποτροφιών, καθώς
και οι υποχρεώσεις και τα δικαιώματα των υποτρόφων.
Σε περίπτωση που ένας υπότροφος/η φοιτητής/τρια δεν
είναι συνεπής με τις υποχρεώσεις του/της, αφαιρείται η
υποτροφία με απόφαση της Συνέλευσης του Τμήματος.
2. Το Π.Μ.Σ. δύναται επίσης να χορηγεί βραβεία σε
φοιτητές/τριες με εξαιρετικές επιδόσεις, σύμφωνα με
κριτήρια και διαδικασία που καθορίζεται με απόφαση
των αρμοδίων οργάνων.
3. Επιπλέον, το Π.Μ.Σ. δύναται, μετά από αιτιολογημένη
απόφαση της Συνέλευσης του Τμήματος, να απαλλάσσει
φοιτητές/τριες εν όλω ή εν μέρει από την υποχρέωση καταβολής τελών φοίτησης, υπό την προϋπόθεση παροχής
έργου προς το Πρόγραμμα ή το Ίδρυμα.
Άρθρο 15
Διδάσκοντες στο Π.Μ.Σ. - Ανάθεση διδασκαλίας
1. Κάθε μάθημα διδάσκεται από έναν ή περισσότερους
διδάσκοντες. Η ανάθεση διδακτικού έργου στο Π.Μ.Σ.
γίνεται σύμφωνα με τις κείμενες διατάξεις.
2. Στις υποχρεώσεις των διδασκόντων περιλαμβάνονται μεταξύ άλλων η παροχή πληροφοριών στους/στις
φοιτητές/τριες, σχετικά με την περιγραφή του μαθήματος, του συνοπτικού περιεχομένου και τίτλου των διαλέ-
ξεων με παράθεση σχετικής βιβλιογραφίας, του τρόπου
εξέτασης του μαθήματος, η επίβλεψη της διπλωματικής
εργασίας, η επικοινωνία με τους μεταπτυχιακούς φοιτητές. Οι διδάσκοντες ενδείκνυται να χρησιμοποιούν, την
ψηφιακή πλατφόρμα του Πανεπιστημίου ή του Π.Μ.Σ. ή
του μαθήματος το οποίο διδάσκουν, στην οποία θα περιλαμβάνουν σημειώσεις, παρουσιάσεις, βοηθήματα κ.λπ.
Άρθρο 16
Ορκωμοσία
1. Φοιτητής/τρια που ολοκλήρωσε επιτυχώς τις μεταπτυχιακές σπουδές του/της, ορκίζεται σε τελετή ορ-
κωμοσίας, ενώπιον του Πρύτανη ή του Αντιπρύτανη ως
εκπροσώπου του Πρύτανη, του Κοσμήτορα της Σχολής,
του Προέδρου του Τμήματος και του/της Διευθυντή/
ντριας του Π.Μ.Σ.. Η ορκωμοσία δεν αποτελεί συστατικό
τύπο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του/της
προς τη Γραμματεία του Π.Μ.Σ. ο/η απόφοιτος/τη μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Στους απόφοιτους που δεν επιθυμούν να δώσουν
όρκο θρησκευτικού τύπου επιτρέπεται απλή επίκληση
της τιμής και συνείδησής τους.
Άρθρο 17
Διοικητική - Οικονομική Υποστήριξη
1. Το Π.Μ.Σ. υποστηρίζεται από την Γραμματεία Μεταπτυχιακών και Διδακτορικών Σπουδών της Σχολής Οικο-
νομικών Επιστημών του Ο.Π.Α., κατά τα διαλαμβανόμενα
στην υπ’ αρ. 6094/27-09-2019 απόφαση της Συγκλήτου
του Ο.Π.Α. (Β’ 3803).
2. Στο Π.Μ.Σ. λειτουργεί επιπλέον ειδική γραμματεία,
η οποία εξυπηρετεί τους/τις φοιτητές/τριες και τους/τις
διδάσκοντες/ουσες του Προγράμματος και συνεπικουρεί
το έργο της Σ.Ε. και του/της Διευθυντή/ντριας.
3. Η οικονομική διαχείριση και εκτέλεση του προϋπολογισμού του Π.Μ.Σ. εκτελείται από τον Ε.Λ.Κ.Ε./Ο.Π.Α.,
σύμφωνα με τις εκάστοτε ισχύουσες διατάξεις.
Άρθρο 18
Διάρκεια ισχύος
Το Π.Μ.Σ. «Επιχειρηματική Οικονομική με Αναλυτικές
Μεθόδους»/«MSc in Business Economics with Analytics»
με την παρούσα μορφή θα λειτουργήσει ως το ακαδημαϊκό έτος 2028 - 2029 σύμφωνα με τις ισχύουσες διατάξεις.
Άρθρο 19
Μεταβατικές διατάξεις
1. Ο παρών Κανονισμός εφαρμόζεται σε φοιτητές/
τριες που έχουν ήδη εγγραφεί κατά την έναρξη ισχύος
του παρόντος.
2. Όσα θέματα δεν ρυθμίζονται στον παρόντα Κανονισμό, θα ρυθμίζονται με αποφάσεις των αρμοδίων ορ-
γάνων σύμφωνα με την ισχύουσα νομοθεσία.
ΠΑΡΑΡΤΗΜΑ 1. - ΠΕΡΙΕΧΟΜΕΝΟ ΜΑΘΗΜΑΤΩΝ - ΕΛΑΧΙΣΤΕΣ ΔΙΔΑΚΤΙΚΕΣ ΩΡΕΣ
ΠΡΟΠΑΡΑΣΚΕΥΑΣΤΙΚΑ ΜΑΘΗΜΑΤΑ
Εισαγωγή στη Στατιστική (Ελάχιστες διδακτικές ώρες 15).
Το μάθημα εισάγει και παρουσιάζει βασικά περιγραφικά στατιστικά μέτρα και διαγράμματα χρήσιμα για την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
εξερεύνηση των δεδομένων, τη θεωρία βασικών συνεχών και διακριτών κατανομών, και αναπτύσσονται οι
τεχνικές - μεθοδολογίες εύρεσης σημειακών εκτιμητών
όπως η μέθοδος μεγίστης πιθανοφάνειας και η μέθοδος
ελαχίστων τετραγώνων. Παρουσιάζονται οι ιδιότητες
των εκτιμητών και οι κατανομές δειγματοληψίας που
χρησιμεύουν στην στατιστική συμπερασματολογία. Εισάγεται και παρουσιάζεται η κατασκευή διαστημάτων
εμπιστοσύνης και η διεξαγωγή ελέγχου υποθέσεων. Γίνεται εφαρμογή των στατιστικών τεχνικών και μεθόδων
με τη χρήση του πακέτου R.
Εισαγωγή στη Μικροοικονομική Θεωρία (Ελάχιστες
διδακτικές ώρες 15).
Στο μάθημα εξετάζονται οι βασικές οικονομικές αρχές
των οικονομικών. Πιο αναλυτικά, εξετάζεται ο τρόπος
με τον οποίο οι καταναλωτές αποφασίζουν το πως θα
διαθέσουν το εισόδημά τους. Επίσης αναλύεται ο τρόπος
με τον οποία οι επιχειρήσεις αποφασίζουν για το τι και
σε ποιες ποσότητες θα παράγουν. Εξετάζονται και συγκρίνονται οι ιδιότητες των διαφόρων μορφών αγοράς
ανάλογα με τα χαρακτηριστικά τους. Σε πολλές αγορές
οι επιχειρήσεις αλληλοεπηρεάζονται και η ανάλυσή τους
γίνεται μέσω της θεωρίας παιγνίων. Γίνεται μια εισαγωγή
στην θεωρία παιγνίων και της έννοιας της ισορροπίας
κατά Nash. Τέλος περιγράφονται η τιμή και η ποσότητα
ισορροπίας σε αγορές στις οποίες οι επιχειρήσεις ανταγωνίζονται είτε θέτοντας ποσότητες, είτε θέτοντας τιμές.
ΜΑΘΗΜΑΤΑ Α’ ΕΞΑΜΗΝΟΥ
Βιομηχανική Οργάνωση και Στρατηγική (Ελάχιστες
διδακτικές ώρες 36).
Το μάθημα παρουσιάζει βασικές αρχές της Επιχειρηματικής Οικονομικής και επικεντρώνεται σε θέματα Βιο-
μηχανικής Οργάνωσης και Στρατηγικής. Συγκεκριμένα,
εξετάζει τη φύση και τα χαρακτηριστικά της στατικής και
δυναμικής ισορροπίας ατελώς ανταγωνιστικών αγορών,
δηλαδή αγορών στις οποίες οι επιχειρήσεις έχουν κάποιο
βαθμό μονοπωλιακής δύναμης, συγκριτικά με το κοινωνικά άριστο και τα μέτρα οικονομικής πολιτικής που
στόχο έχουν να βελτιώσουν την εύρυθμη λειτουργία και
αποδοτικότητα αυτών των αγορών. Tέλος εξετάζονται
στρατηγικές των επιχειρήσεων ανάλογα με την δομή των
αγορών, το διεθνές περιβάλλον και τις μακροοικονομικές
συνθήκες στην οικονομία. Αναπτύσσονται υποδείγματα
ανταγωνισμού και τιμολόγησης, στατικά και δυναμικά,
και αναλύονται μελέτες περίπτωσης.
Ανάλυση Αγορών και Διαχείριση Χαρτοφυλακίου (Ελάχιστες διδακτικές ώρες 36).
Λήψη επενδυτικών αποφάσεων κάτω από βεβαιότητα και αβεβαιότητα, Άριστα χαρτοφυλάκια μέσου-δια-
κύμανσης, τιμολόγηση κινδύνου μετοχών με βάση το
CAPM, πολυπαραγοντικά υποδείγματα τιμολόγησης
κινδύνου μετοχών, με βάση το ΑΡΤ, αγορές ομολόγων,
εξήγηση της καμπύλης των επιτοκίων, τεχνικές διαχείρισης χαρτοφυλακίων ομολόγων, Διεθνείς κεφαλαιαγορές
και διαχείριση χαρτοφυλακίου.
Ποσοτικές Μέθοδοι (Ελάχιστες διδακτικές ώρες 36).
Το μάθημα εισάγει και παρουσιάζει τη θεμελιώδη θεωρία στατιστικών και οικονομετρικών υποδειγμάτων,
μεθόδων και τεχνικών, οι οποίες είναι απαραίτητες στην
έρευνα και στην ανάλυση οικονομικών και χρηματοοικονομικών δεδομένων. Αρχικά παρουσιάζεται η θεωρία
των υποδειγμάτων παλινδρόμησης, απλής και πολλαπλής γραμμικής παλινδρόμησης. Εξετάζονται θέματα
όπως η επιλογή μεταβλητών/μοντέλων, η χρήση ψευδομεταβλητών, και η πολυσυγγραμμικότητα. Δίνεται
έμφαση στην εφαρμογή της θεωρίας, εξετάζοντας τις
υποθέσεις των καταλοίπων με τη χρήση διαγνωστικών
ελέγχων, και παρουσιάζεται η ερμηνεία των αποτελεσμάτων. Εισάγεται και παρουσιάζεται αναλυτικά η θεωρία
και η πρακτική εφαρμογή των υποδειγμάτων ανάλυσης
χρονολογικών σειρών. Γίνεται αναλυτική περιγραφή και
παρουσίαση των στοχαστικών μοντέλων χρονολογικών
σειρών (ΑRMA models), και αναπτύσσεται η μεθοδολογία Box-Jenkins. Το μάθημα εισάγει τα γενικευμένα
γραμμικά υποδείγματα (logit/probit, log-linear models)
που χρησιμοποιούνται για την ανάλυση διωνυμικών δεδομένων (Βinomial data) και δεδομένων συχνοτήτων
(Poisson data). Παρουσιάζονται και αναπτύσσονται τα
υποδείγματα δομικών αλλαγών (break-point models)
και οι βασικοί έλεγχοι ύπαρξης δομικών αλλαγών στα
οικονομικά δεδομένα. Τέλος παρουσιάζονται τα πάνελ
υποδείγματα διαχρονικών και διαστρωματικών δεδομένων (Panel data models) καθώς και οι τεχνικές εκτίμησης
των παραμέτρων των υποδειγμάτων αυτών. Γίνεται αναλυτική εφαρμογή της θεωρίας, των υποδειγμάτων και με-
θόδων σε εμπειρικά οικονομικά και χρηματοοικονομικά
προβλήματα με τη χρήση του στατιστικού πακέτου R.
Αναλυτικές και Υπολογιστικές μέθοδοι δεδομένων για
Οικονομολόγους (Ελάχιστες διδακτικές ώρες 36).
Το μάθημα ασχολείται με την εφαρμοσμένη οικονομετρία και τις υπολογιστικές μεθόδους χρησιμοποιώ-
ντας τη γλώσσα στατιστικού προγραμματισμού R (The R
Project for Statistical Computing) για την αποτελεσματική ανάλυση και διαχείριση οικονομικών δεδομένων. Τα
θέματα που καλύπτονται περιλαμβάνουν: εφαρμογές με
μεθόδους περιγραφικής στατιστικής και βασικών διαγραμμάτων, εφαρμογές υπολογιστικών οικονομετρικών
μεθόδων για γραμμικά και μη γραμμικά υποδείγματα,
γραμμική παλινδρόμηση, λογιστική παλινδρόμηση,
ομαδοποίηση δεδομένων με χρήση ανάλυσης σε κύριες συνιστώσες, ανάλυση χρονοσειρών σε μορφή πίνακα
(panel data) με χρήση μοντέλων παλινδρόμησης και παραγοντικών μοντέλων, δέντρα αποφάσεων, νευρωνικά
δίκτυα και μάθηση σε βάθος.
ΜΑΘΗΜΑΤΑ Β’ ΕΞΑΜΗΝΟΥ
Αναλυτικές Μέθοδοι στην Εφαρμοσμένη Μακροοικονομική και Χρηματοοικονομική (Ελάχιστες διδακτικές
ώρες 36).
Το μάθημα ασχολείται με εφαρμοσμένα θέματα με
την χρήση αναλυτικών μεθόδων στην μικροοικονομική
και την μακροοικονομική-χρηματοοικονομική, και είναι
οργανωμένο σε 2 μέρη:
Μέρος 1ο - Μακροοικονομικά/Επενδύσεις:
Παραγοντική Ανάλυση και προβλέψεις μακροοικονομικών μεγεθών, άμεσες προβλέψεις (nowcasting), μα-
κροοικονομικές προβλέψεις με βάσεις μεγάλων δεδοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
μένων και μεθόδους μηχανικής εκμάθησης, αξιολόγηση
εναλλακτικών μεθόδων μακροοικονομικών προβλέψεων και επενδύσεων, προσομοίωση μακροοικονομικών
υποδειγμάτων και στρατηγικών επενδύσεων, παρουσιάζει τις Z-σκορ αξιολογήσεις και μεθόδους εκτίμησης
πιστωτικού κινδύνου, καθώς και τεστ κοπώσεως.
Μέρος 2ο - Μικροοικονομικά θέματα:
Πειραματικός σχεδιασμός εναλλακτικών προϊόντων/
υπηρεσιών, εμπειρικά μοντέλα λήψεως αποφάσεων, ανάλυση δεδομένων διακριτών επιλογών αποκαλυφθείσας
προτίμησης (revealed preference), ανάλυση δεδομένων
δηλούμενης προτίμησης (stated preference), προσομοίωση επιλογών/ζήτησης/μεριδίων αγοράς βάσει σεναρί-
ων, τμηματοποίηση, σχεδιασμός εργαλείων συλλογής
δεδομένων προτίμησης.
Υπολογιστική Οικονομετρία στα Οικονομικά και Χρηματοοικονομικά (Ελάχιστες διδακτικές ώρες 36)
Το μάθημα επικεντρώνεται στην πλήρη ανάλυση χρονολογικών σειρών: περιγραφή, μοντελοποίηση, εκτίμη-
ση και προβλέψεις, καθώς και προσομοίωση. Αναλυτικά,
τα θέματα που περιλαμβάνουν τα εξής: Υποδείγματα
στάσιμων χρονολογικών σειρών, εκτίμηση παραμέτρων,
διαγνωστικοί έλεγχοι και προβλέψεις, ανάλυση Μη Στάσιμων Χρονολογικών Σειρών (πρόβλημα μοναδιαίας
ρίζας, έννοια συνολοκλήρωσης, μοντέλα διόρθωσης
σφάλματος, με εφαρμογές σε χρηματοοικονομικές και
μακροοικονομικές σειρές), μοντέλα Μεταβαλλόμενης
Δεσμευμένης Διακύμανσης (χαρακτηριστικά χρηματοοικονομικών σειρών, υποδείγματα ARCH, GARCH, EGARCH,
ιδιότητες υποδειγμάτων, εφαρμογές σε χρηματοοικονομικές σειρές).
Ενδεικτική λίστα προσφερομένων μαθημάτων επιλογής:
1. Θεωρία Παιγνίων και Στρατηγικές Αποφάσεις με Εφαρμογές στα Οικονομικά. (Ελάχιστες διδακτικές ώρες 36).
Το μάθημα αποτελεί μία εισαγωγή στη θεωρία παιγνίων και στη χρήση που αυτή έχει στη λήψη στρατηγικών
αποφάσεων. Τέτοιου είδους αποφάσεις λαμβάνονται
σε περιβάλλοντα όπου οι λήπτες αποφάσεων μπορούν
να επηρεάσουν άμεσα τα τελικά αποτελέσματα, όπως
λόγου χάριν συμβαίνει σε ολιγοπωλιακές αγορές. Παρά
το γεγονός ότι δεν προϋποθέτει κατ’ ουσία γνώση οικονομικών, το μάθημα είναι απαραίτητο για την σε βάθος
μελέτη και κατανόηση πολλών οικονομικών (και όχι
μόνο) προβλημάτων
2. Ρύθμιση Αγορών και Πολιτική Ανταγωνισμού (Ελάχιστες διδακτικές ώρες 36).
Στο μάθημα εξετάζονται οι πολιτικές που οι κυβερνητικές αρχές επιβάλλουν σε ατελείς ροές με στόχο την
βελτίωση της οικονομικής αποτελεσματικότητας και της
ευημερίας. Εξετάζεται η δομή και η λειτουργία των ανταγωνιστικών αγορών. Τα μέτρα των ρυθμιστικών αρχών
για τον έλεγχο της ποσότητας και της τιμής ενός προϊόντος. Οι πολιτικές για την ενίσχυση του ανταγωνισμού
όπως ο περιορισμός των συγχωνεύσεων και της δυνατότητας εισόδου νέων επιχειρήσεων σ’ ένα κλάδο. Οι
προϋποθέσεις υπό τις οποίες οι επιχειρήσεις μπορούν να
συμμετέχουν σε μια αγορά μέσω των προτύπων ποιότητας, και τους κανονισμούς ασφάλειας και περιβάλλοντος.
3. Εταιρική Διακυβέρνηση (Ελάχιστες διδακτικές ώρες 36).
Αντικείμενο της εταιρικής διακυβέρνησης αποτελεί
ο έλεγχος της ορθής λειτουργία των επιχειρήσεων στο
σύγχρονο οικονομικό περιβάλλον μέσω της ευθυγράμμισης κινήτρων διοικητικών στελεχών και λοιπών ενδι-
αφερομένων φορέων όπως οι μέτοχοι. Με επίκεντρο το
διαχωρισμό διοίκησης και ελέγχου, εξετάζονται ζητήματα όπως τα σχήματα παροχών προς διοικητικά στε-
λέχη επιχειρήσεων, η δομή και ο ρόλος του διοικητικού
συμβουλίου, οι εσωτερικοί και εξωτερικοί μηχανισμοί
ελέγχου, εναλλακτικά σχήματα εταιρικής διακυβέρνησης
ανάλογα με τη φύση της επιχείρησης και το οικονομικό
περιβάλλον που δραστηριοποιείται, καθώς και θέματα
εταιρικής κοινωνικής ευθύνης και βιωσιμότητας.
4. Τραπεζική Διοίκηση και Διαχείριση Κινδύνου (Ελάχιστες διδακτικές ώρες 36).
Τα επαναλαμβανόμενα επεισόδια κρίσης στο παγκόσμιο χρηματοοικονομικό σύστημα αναδεικνύουν την
κεντρική σημασία της αναγνώρισης των πολλαπλών
κινδύνων που αντιμετωπίζουν τα χρηματοπιστωτικά
ιδρύματα (ΧΙ) καθώς και της ορθολογικής διαχείρισής
τους. Το μάθημα προσφέρει μία ολοκληρωμένη εικόνα
για τη διαχείριση αυτών των κινδύνων: αναγνώριση, μέτρηση, και μετρίασή τους. Υπό το πρίσμα της θεωρίας θα
μελετήσουμε τις παραλείψεις στα εσωτερικά συστήματα
διαχείρισης κινδύνων στα ΧΙ καθώς και στην εποπτεία
τους. Αυτές οι παραλήψεις οδήγησαν στην αποτυχία
τόσο της αυτορρύθμισης των ΧΙ όσο και της επίσημης
κανονιστικής εποπτείας τους. Θα εξετάσουμε λύσεις
στα προβλήματα διαχείρισης κινδύνων που ταλανίζουν
το χρηματοπιστωτικό σύστημα. Το μάθημα αυτό είναι
εφαρμοσμένο. Στο τέλος του οι φοιτητές θα μπορούν
να αντιμετωπίζουν στην πράξη θέματα διαχείρισης κινδύνων και χρήσης παραγώγων σε ΧΙ.
5. Χρηματοοικονομική Διοίκηση (Ελάχιστες διδακτικές
ώρες 36).
Το μάθημα εξετάζει τρόπους πρόσβασης των επιχειρήσεις σε εξωτερική χρηματοδότηση και παράγοντες που
επηρεάζουν τις αποφάσεις τους σχετικά με την κεφαλαιακή διάρθρωση. Καλύπτει επίσης θέματα σχετικά με την
αποτίμηση των επενδύσεων και αποφάσεις κεφαλαιακού
προϋπολογισμού.
Ειδικότερα, το πρώτο μέρος του μαθήματος (Ενότητα
1) εστιάζει σε οικονομικές καταστάσεις, βασικούς χρηματοοικονομικούς δείκτες, προϋπολογισμό κεφαλαίου
και αποτίμηση επενδύσεων. Καλύπτονται επίσης θέματα
όπως απόσβεσης χρέους και αποτίμησης μετοχών. Στο
πλαίσιο αυτό οι φοιτητές εξειδικεύονται στην αποτίμηση
περιουσιακών στοιχείων χρησιμοποιώντας κατάλληλες
πηγές δεδομένων.
Το δεύτερο μέρος (Ενότητα 2) καλύπτει θέματα προϋπολογισμού κεφαλαίου και επιχειρηματικών σχεδίων.
Μελέτη περίπτωσης καλύπτεται εκτενώς στην τάξη,
και τη συνέχεια ζητείται από τους φοιτητές να προετοιμάσουν τη δικής τους χρηματοοικονομική ανάλυση
μιας εταιρείας εισηγμένης σε χρηματιστήριο και να την
παρουσιάσουν. Αυτό, στο πλαίσιο άσκησης προσομοιωμένης θεωρώντας ότι εκπροσωπούν την εταιρεία σε
διαπραγματεύσεις με εξωτερικούς επενδυτές σχετικά
με τους όρους χρηματοδότησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
Το τρίτο μέρος του μαθήματος (Ενότητα 3) εστιάζει
στη μικροοικονομική θεώρηση της εταιρικής χρηματοδότησης. Με αναφορές στην πρόταση Modigliani-Miller
(MM), οι φοιτητές αναλύουν τον αντίκτυπο χρηματοοικονομικών αποφάσεων, όπως η μερισματική πολιτική
και η επαναγορά μετοχών, στην αποτίμηση μετοχών και
στο κόστος χρηματοδότησης των επιχειρήσεων. Καλύπτονται επίκαιρα ζητήματα, όπως η έκδοση μετοχών με
χρήση δικαιωμάτων προτίμησης και η επαναδιαπραγμάτευση χρέους. Τέλος, μέσω επίκαιρων παραδειγμάτων
μελετώνται οι επιπτώσεις στο κόστος χρηματοδότηση
και τη δυνατότητα πρόσβασης σε αυτή όταν οι κεφαλαιαγορές υπόκεινται σε συγκεκριμένου τύπου τριβών,
όπως υψηλό κόστος χρηματοοικονομικής δυσχέρειας,
προβλήματα διαμεσολάβησης και δυσμενούς επιλογής.
Συνολικά, οι μαθητές εξοπλίζονται με ισχυρό αναλυτικό υπόβαθρο για τη λήψη σύνθετων αποφάσεων
εταιρικής χρηματοδότησης και πώς να τις υλοποιούν
στην πράξη.
6. Συμπεριφορική Οικονομική (Ελάχιστες διδακτικές
ώρες 36).
Το πρώτο μέρος του μαθήματος εστιάζει στη συμπεριφορική θεωρία, η οποία περιλαμβάνει τη θεωρία
αποφάσεων, τη συμπεριφορική θεωρία παιγνίων με
εμπειρικές εφαρμογές στην οικονομία και τις επιχειρήσεις. Θα υπάρξει μια επισκόπηση/αναθεώρηση των θε-
μελιωδών αρχών της συμπεριφορικής μικροοικονομίας.
Κατά τη διάρκεια αυτού, οι μαθητές θα συμμετέχουν σε
πραγματικά πειράματα μέσω ερευνών και διαδικτυακών
παιχνιδιών. Οι εφαρμογές θα περιλαμβάνουν, μεταξύ
άλλων, τη συμπεριφορά των οδηγών υπό διαφορετικούς
μηχανισμούς φήμης (με βάση μια επιτόπια μελέτη με
την Beat και την Uber στην Αθήνα), την επιλεκτικότητα
των μέτρων περιορισμού του COVID-19 με βάση τη συμπεριφορά των ατόμων που χρησιμοποιούν δεδομένα
από δεδομένα κινητικότητας της Google και πειραματικά
στοιχεία και εφαρμογές σε δημοπρασίες και εξαγορές
εταιρειών. Το δεύτερο μέρος του μαθήματος επικεντρώνεται στην ποσοτική συμπεριφορική μακροοικονομία με
εφαρμογές στα οικονομικά, τις επιχειρήσεις και τα χρηματοοικονομικά. Αυτό το μέρος του μαθήματος στοχεύει
να ενισχύσει το υπόβαθρο των μαθητών με τις βαθιές
πολιτιστικές διαδρομές συμπεριφοράς του σύγχρονου
ανθρώπου. Αυτό το μάθημα συνδυάζει γνώσεις από διεπιστημονικές ποσοτικές ερευνητικές μελέτες όπως οι
επιχειρήσεις, η μηχανική, η ψυχολογία και η ανθρωπολογία. Μεταξύ άλλων, οι εφαρμογές θα περιλαμβάνουν
απόσυρση δεδομένων προτιμήσεων ατόμων από το
google, το twitter και το Facebook χρησιμοποιώντας
R, εξηγώντας την άνοδο της οικονομίας των εμπειριών
(σημαντική κατηγορία στο Airbnb) και τη σημασία της
κουλτούρας στην κατανάλωση πολυτελών αγαθών, στο
ποσοστό αποταμίευσης, στις διευθυντικές (CEOs) σταθερές αποφάσεις και αποφάσεις επενδυτών σχετικά με
τη συμμετοχή στο χρηματιστήριο.
7. Χρηματοοικονομικά Παράγωγα Προϊόντα (Ελάχιστες διδακτικές ώρες 36).
To μάθημα καλύπτει τα κυριότερα παράγωγα χρηματοοικονομικά προϊόντα: Προθεσμιακά συμβόλαια
και συμβόλαια μελλοντικής εκπλήρωσης σε διάφορες
υποκείμενες αξίες. Δικαιώματα προαίρεσης σε μετοχές, δείκτες, συνάλλαγμα και συμβόλαια μελλοντικής
εκπλήρωσης. Συμβάσεις ανταλλαγής επιτοκίου και συναλλάγματος. Στο επίκεντρο της ανάλυσης βρίσκονται
υποδείγματα τιμολόγησης καθώς και αντιστάθμισης κινδύνων με παράγωγα ή από θέσεις παραγώγων εκ μέρους
χρηματοοικονομικών οργανισμών. Ειδικά θέματα που
καλύπτονται περιλαμβάνουν, μεταξύ άλλων το υπόδειγμα Black - Scholes, διωνυμικά δένδρα, αντιστάθμιση δέλ-
τα καθώς και διάφορες εφαρμογές όπως πραγματικά
δικαιώματα στη χρηματοοικονομική.
8. Αναλυτικές Μέθοδοι στην Εφαρμοσμένη Μικροοικονομική και Επιχειρηματική Στρατηγική (Ελάχιστες
διδακτικές ώρες 36).
1. Εισαγωγή στα δομικά μοντέλα λήψης αποφάσεων
2. Βασικές μέθοδοι εκτίμησης παραμέτρων δομικών
μοντέλων
3. Ανάλυση μικροδεδομένων διακριτών επιλογών αποκαλυφθείσας προτίμησης (revealed preference)
4. Ανάλυση μικροδεδομένων δηλούμενης προτίμησης
(stated preference)
5. Προσομοίωση επιλογών/ζήτησης/μεριδίων αγοράς
βάσει σεναρίων
6. Τμηματοποίηση αγοράς βάσει προτιμήσεων
7. Πειραματικός σχεδιασμός εναλλακτικών προϊόντων/
υπηρεσιών για συλλογή μικροδεδομένων
8. Εκτίμηση συναρτήσεων ζήτησης στο χώρο των χαρακτηριστικών με την χρήση δομικών μικροοικονομι-
κών μοντέλων
9. Οικονομικά της Καινοτομίας (Ελάχιστες διδακτικές
ώρες 36).
To μάθημα ενδιαφέρεται για θέματα καθορισμού και
συνεπειών των νεωτερισμών στα οικονομικά και πως
αυτά σχετίζονται με θέματα στρατηγικής των επιχειρήσεων και της δομής της αγοράς. Αυτά καλύπτουν ευρύ
φάσμα των οικονομικών, όπως μικρο, μακρο, επιχειρηματικότητα, αδειοδότηση, πατέντες ευρεσιτεχνίας και
πνευματική ιδιοκτησία, διάχυση τεχνολογίας και πληροφορίας, δίκτυα και οργάνωση, υποδομές, καθώς και
θέματα οικονομικής πολιτικής σε αυτά.
10. Οικονομικά του Περιβάλλοντος (Ελάχιστες διδακτικές ώρες 36).
Το μάθημα χρησιμοποιεί διάφορες οικονομικές τεχνικές ώστε να αναλύσει περιβαλλοντολογικά προβλήματα
και να εξετάσει τον τρόπο διαμόρφωσης της εκάστοτε
κοινωνικής-περιβαλλοντικής πολιτικής. Εξετάζεται η
ύπαρξη διαφόρων περιβαλλοντολογικών προβλημάτων, η έννοια της αποτελεσματικότητας (στατικής και
δυναμικής), η ανάλυση κόστους-οφέλους, ο σχεδιασμός
πειραμάτων επιλογής, η θεωρία εξαντλήσιμων πόρων,
καθώς και τρόποι αντιμετώπισης διαφορετικών μορφών
ρύπανσης με την χρήση εναλλακτικών μέσων πολιτικής
και υπό καθεστώς αβεβαιότητας. Τέλος, γίνεται ειδική
αναφορά σε τρέχοντα ζητήματα όπως είναι τα διεθνή
περιβαλλοντικά προβλήματα, η κλιματική αλλαγή και
η σχέση της ανταγωνιστικότητας των επιχειρήσεων και
της στρατηγικής περιβαλλοντικής πολιτικής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
11. Ειδικά Θέματα στη Χρηματοοικονομική (Ελάχιστες
διδακτικές ώρες 36).
Το μάθημα έχει σχεδιαστεί για φοιτητές που φιλοδοξούν να ακολουθήσουν καριέρα σε διεθνείς χρη-
ματοοικονομικούς και/η οργανισμούς οικονομικής
πολιτικής, όπως ιδιωτικές και επενδυτικές τράπεζες,
κεντρικές τράπεζες, και άλλους οικονομικούς οργανισμούς (ΟΟΣΑ, ΔΝΤ κ.λπ.). Παρέχει μια ολοκληρωμένη
εισαγωγή στη διεθνή και μακροοικονομική χρηματοοικονομική, με ιδιαίτερη έμφαση στο χρήμα, τις τράπεζες
και τις μακροοικονομικές μεταβλητές που επηρεάζουν
τις χρηματοπιστωτικές αγορές και τις διακυμάνσεις στις
συναλλαγματικές ισοτιμίες. Κατά τη διάρκεια του μαθήματος, οι φοιτητές θα εξετάσουν σημαντικές μελέτες
περιπτώσεων μεγάλων διεθνών μακροοικονομικών και
χρηματοπιστωτικών κρίσεων, όπως η Παγκόσμια Χρηματοπιστωτική Κρίση 2008-09, η Τραπεζική Κρίση στην
Ιρλανδία 2009-10 και η Κρίση Χρέους στην Ευρώπη 2010.
Αυτά τα παραδείγματα προσφέρουν μια βάση για την
κατανόηση των σύνθετων δυναμικών που οδηγούν σε
χρηματοοικονομική και μακροοικονομική αστάθεια. Επιπλέον, οι φοιτητές θα μάθουν να εφαρμόζουν αναλυτικά
και τεχνικά εργαλεία για την επεξεργασία μακροοικονομικών και χρηματοοικονομικών δεδομένων πριν, κατά τη
διάρκεια και μετά από τέτοιες κρίσεις.
Έχοντας αποκτήσει τα απαραίτητα εργαλεία για την
κατανόηση των χρηματοοικονομικών κρίσεων, στη
συνέχεια το μάθημα επικεντρώνεται σε πρακτικές τεχνικές διαχείρισης χαρτοφυλακίων μετοχών σε διεθνές
πλαίσιο. Οι φοιτητές θα εξερευνήσουν στρατηγικές για
την αντιμετώπιση του συναλλαγματικού κινδύνου και τη
διαχείριση διεθνώς διαφοροποιημένων χαρτοφυλακίων.
Το μάθημα θα εισαγάγει επίσης μοντέλα που αξιολογούν
τον κίνδυνο των χρηματιστηρίων υπό την παρουσία συναλλαγματικής αστάθειας. Αυτά τα μοντέλα εφαρμόζο-
νται σε επενδυτικές αποφάσεις σε διεθνές επίπεδο και
προσαρμόζονται σε περιπτώσεις όπου οι παραδοσιακές
θεωρίες συναλλαγματικών ισοτιμιών, όπως η ισοτιμία
αγοραστικής δύναμης ή η νομισματική θεωρία, ενδέχεται να μην ισχύουν.
12. Χρηματοπιστωτική Διαμεσολάβηση και Νομισματική Οικονομική (Ελάχιστες διδακτικές ώρες 36).
- Γιατί μελετάμε τις αγορές χρήματος και τη λειτουργία του τραπεζικού συστήματος; Το χρηματοπιστωτικό
σύστημα. Το χρήμα.
- Δημιουργία ρευστότητας μέσω των καταθέσεων και
προσφορά χρήματος. Προσδιοριστικοί παράγοντες της
προσφοράς χρήματος. Εργαλεία νομισματικής πολιτικής.
Ποιος ο ρόλος της Κεντρικής Τράπεζας; Νομισματική
πολιτική, στόχοι, στρατηγική.
- Ζήτηση χρήματος. Το υπόδειγμα IS-LM. Νομισματική
και δημοσιονομική πολιτική στο υπόδειγμα IS-LM. Συνολική ζήτηση και συνολική προσφορά.
- Μηχανισμοί μετάδοσης νομισματικής πολιτικής.
- Χρήμα και πληθωρισμός.
- Ορθολογικές προσδοκίες: συνέπειες για την άσκηση
πολιτικής.
- Οι διεθνείς χρηματαγορές. Το διεθνές χρηματοπιστωτικό σύστημα.
13. Μικροδομή των Αγορών με Υπολογιστικές και
Στατιστικές Μεθόδους (Ελάχιστες διδακτικές ώρες 36).
- Η βιομηχανία των αγορών: Buy/Sell side, dealers,
brokers, εκκαθάριση, διακανονισμός.
- Απλές/σύνθετες εντολές και αλγοριθμικό trading.
- Ο ρόλος του ειδικού διαπραγματευτή (dealer) και του
χρηματομεσίτη (broker).
- Βασικές κατηγορίες και κίνητρα των χρηστών της
αγοράς (κερδοσκοπία, αντιστάθμιση, κ.τ.λ.).
- Ποιες είναι οι βασικές στρατηγικές του καθενός και
ποιο ρόλο παίζουν στη διαμόρφωση της τιμής.
- Κατηγοριοποίηση αγορών: Αγορές διασταύρωσης
εντολών, dealer-to-customer, δίκτυα ειδικών διαπραγματευτών, υβριδικές.
- Με ποιο τρόπο διαμορφώνεται η τιμή σε χρηματιστηριακές, και εξωχρηματιστηριακές αγορές (OTC).
- Πως ενσωματώνεται μια πληροφορία στην τρέχουσα
τιμή της αγοράς, και πως ανιχνεύεται πιθανό πληροφοριακό περιεχόμενο πίσω από μια συναλλαγή.
- Ποια είναι η φύση της ρευστότητας και της διακύμανσης και πως αυτή επηρεάζει την αποτελεσματικότητα
της αγοράς
- Εκφάνσεις ασύμμετρης πληροφόρησης, στρατηγικές αξιοποίησης πληροφοριακού πλεονεκτήματος και
προστασίας από τον κίνδυνο που απορρέει από αυτή.
- Μοντέλα Garman, Roll, Glosten-Millgrom, Kyle.
14. Python για Επιχειρηματικά Οικονομικά και Χρηματοοικονομικά (Ελάχιστες διδακτικές ώρες 36).
Αυτό το μάθημα εισάγει τους φοιτητές στον προγραμματισμό Python με έμφαση στην εφαρμογή του στην
επιχειρηματική οικονομία και τα χρηματοοικονομικά.
Σχεδιασμένο για αρχάριους με πολύ περιορισμένη προηγούμενη εμπειρία στον προγραμματισμό, το μάθημα
καλύπτει βασικές έννοιες της Python, όπως δομές δεδομένων, ροή ελέγχου και συναρτήσεις. Οι φοιτητές
θα μάθουν πώς να αξιοποιούν την Python για ανάλυση
δεδομένων, χρηματοοικονομική μοντελοποίηση και οικονομική πρόβλεψη.
Μέσα από ασκήσεις προσομοίωσης και πραγματικές
περιπτώσεις, οι φοιτητές θα εξερευνήσουν θέματα όπως
πρόβλεψη, διαχείριση κινδύνου και λήψη επιχειρηματικών αποφάσεων, χρησιμοποιώντας παραδοσιακές
αλλά και σύγχρονες μεθόδους ανάλυσης δεδομένων.
Κύριες βιβλιοθήκες όπως Pandas, NumPy, Matplotlib
και Statsmodels θα χρησιμοποιηθούν για τη διαχείριση
χρηματοοικονομικών συνόλων δεδομένων, την οπτικοποίηση τάσεων και την κατασκευή προγνωστικών
μοντέλων.
Στο τέλος του μαθήματος, οι φοιτητές θα είναι σε θέση
να εφαρμόζουν με αυτοπεποίθηση την Python για την
επίλυση πρακτικών προβλημάτων στην επιχειρηματική
οικονομία και τα χρηματοοικονομικά, βελτιώνοντας τις
αναλυτικές τους δεξιότητες και τις ικανότητες λήψης
αποφάσεων.
15. Μακροοικονομική και Χρηματοοικονομικές Αγορές (Ελάχιστες διδακτικές ώρες 36).
Αυτό το μάθημα ξεκινά από εκεί που σταμάτησε το
μάθημα Ανάλυση Αγορών και Διαχείριση Χαρτοφυλακίου. Η βάση του μαθήματος είναι η μακροοικονομική
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
υπολογιστική μοντελοποίηση με ιδιαίτερη έμφαση στη
σύγκριση μοντέλων με εμπειρικά δεδομένα. Απευθύνεται σε φοιτητές που στοχεύουν σε σταδιοδρομία στον
τραπεζικό τομέα, ως χρηματοοικονομικοί αναλυτές/
quants, στην οικονομική πολιτική (κεντρικές τράπεζες,
ινστιτούτα πολιτικής), καθώς και σε φοιτητές που ενδιαφέρονται να κάνουν έρευνα στα μακροοικονομικά ή τα
χρηματοοικονομικά. Θα καλύψουμε τα εξής:
0) Μακροοικονομική και Οικονομικά: Γιατί μελετώνται
μαζί;
1) Ανασκόπηση των βασικών αρχών διαχείρισης χαρτοφυλακίου (επιλογή υπό αβεβαιότητα, CAPM)
2) Πλήρεις αγορές και τιμολόγηση περιουσιακών στοιχείων (τέλειος επιμερισμός κινδύνου, δέντρα Lucas, θε-
ωρία Q επένδυσης, Modigliani-Miller)
3) Puzzles τιμολόγησης περιουσιακών στοιχείων
4) Ελλιπείς αγορές και προληπτικές αποταμιεύσεις
5) Χρηματοοικονομικές ατέλειες
6) Τριβές αναζήτησης (εάν το επιτρέπει ο χρόνος)
Θα υπάρξουν 3-4 εργασίες με επίλυση μοντέλων σε
Matlab (Dynare) ή Python.
16. Διεθνής Χρηματοοικονομική και Διαχείριση Χαρτοφυλακίου (Ελάχιστες διδακτικές ώρες 36).
Το μάθημα αποτελείται από δύο μέρη. Το πρώτο κάνει
μια εισαγωγή στη διεθνή χρηματοοικονομική με έμφαση
στις μακροοικονομικές σχέσεις που προσδιορίζουν τις
μεταβολές στη συναλλαγματική ισοδυναμία κάτω από
συνθήκες ισορροπίας. Κατά τη διάρκεια του πρώτου
μέρους θα αναλυθούν παραδείγματα μεγάλων διεθνών
συναλλαγματικών και χρηματοοικονομικών κρίσεων.
Θα παρουσιαστούν αναλυτικά και τεχνικά εργαλεία για
την επεξεργασία μακροοικονομικών και χρηματοοικονομικών δεδομένων πριν, κατά τη διάρκεια και μετά την
εκδήλωση των κρίσεων.
Το δεύτερο μέρος παρουσιάζει τεχνικές διαχείριση
χαρτοφυλακίων μετοχών σε διεθνές περιβάλλον. Πιο συγκεκριμένα, στο μέρος αυτό προσδιορίζεται ο συναλλαγ-
ματικός κίνδυνος και προτείνονται τεχνικές διαχείρισης
χαρτοφυλακίων μετοχών που διαφοροποιούνται επαρκώς
ως προς τον συναλλαγματικό κίνδυνο. Επίσης, παρουσιάζονται υποδείγματα αποτίμησης του κινδύνου μετοχών
που λαμβάνουν τον συναλλαγματικό κίνδυνο υπόψη τους.
Τα υποδείγματα αυτά εφαρμόζονται στην επιλογή επενδύσεων σε διεθνές περιβάλλον και επεκτείνονται σε πε-
ριπτώσεις όπου δεν ισχύουν γνωστές σχέσεις ισορροπίας
της τιμής συναλλάγματος, όπως είναι η ισοδυναμία της
αγοραστικής δύναμης (ή η νομισματική θεωρία).
17. Αναλυτικές Μέθοδοι Χρηματοοικονομικής (Ελάχιστες διδακτικές ώρες 36).
Το μάθημα χωρίζεται σε τρία μέρη: (i) Το Μέρος Ι
ασχολείται με αναλυτικές μεθοδολογίες στην αποτίμηση ομολόγων, (ii) Το Μέρος II επικεντρώνεται στην
εφαρμογή τεχνικών ανάλυσης δεδομένων σε μετοχές,
και (iii) Το Μέρος ΙΙΙ παρέχει λεπτομέρειες σχετικά με
τη χρήση τεχνικών ανάλυσης δεδομένων στην επιλογή
χαρτοφυλακίου.
Το πρώτο μέρος του μαθήματος έχει σχεδιαστεί για
να παρέχει στους φοιτητές μια βασική κατανόηση των
τεχνικών ανάλυσης δεδομένων που μπορούν να χρησιμοποιηθούν στην αποτίμηση των ομολόγων. Εισάγει
τους μαθητές στα στοχαστικά μοντέλα διαφορικών εξισώσεων των Vasicek (1977) και Cox et al. (1985) για τα
επιτόκια, εξηγεί την έννοια των προσομοιώσεων Μόντε
Κάρλο και εξηγεί την τελική αποτίμηση απλών ομολόγων,
αλλά και ομολόγων κυμαινόμενων παραμέτρων μέσω
στοχαστικών προσομοιώσεων.
Το δεύτερο μέρος του μαθήματος παρέχει στους φοιτητές τα απαραίτητα μεθοδολογικά εργαλεία για την
εφαρμογή τεχνικών ανάλυσης δεδομένων σε μετοχές
χρησιμοποιώντας χρηματοοικονομικούς δείκτες μέσω
ανάλυσης χρονολογικών σειρών και μέσω διατομικής
προοπτικής. Οι μαθητές θα μάθουν πώς να προβλέπουν
και να μεταφράζουν το αναλυτικό αποτέλεσμα σε επενδυτικές αποφάσεις.
Το τρίτο μέρος του μαθήματος εστιάζει στη χρήση
της ανάλυσης δεδομένων και της μηχανικής μάθησης
στην επιλογή χαρτοφυλακίου. Οι μαθητές μαθαίνουν
να εξάγουν την άριστη επιλογή χαρτοφυλακίου μέσω
προσομοιώσεων, να χρησιμοποιούν διάφορους εκτιμητές, περιλαμβανομένων κάποιων μηχανικής μάθησης,
να χρησιμοποιούν διάφορους εκτιμητές της μήτρας
συνδιακύμανσης και να πραγματοποιούν βελτιστοποίηση χαρτοφυλακίου και διασταυρούμενη επικύρωση
(backtesting). Επίσης, συζητείται και το θέμα της επαναφοράς των σταθμών του χαρτοφυλακίου (rebalancing)
στις αρχικές τους τιμές.
Όλα τα μέρη του μαθήματος έχουν άμεση προσέγγιση
με εφαρμογές σε πραγματικά δεδομένα χρησιμοποιώντας την R Project for Statistical Analysis ως κύριο επι-
στημονικό λογισμικό.
Β. Από τη δημοσίευση της παρούσας παύει να ισχύει
η υπ’ αρ. 20565/27.11.2023 (Β΄6766) απόφαση της υπό
στοιχεία 6ης/24.11.2023/1α συνεδρίασης της Συγκλήτου
Ο.Π.Α. περί Κανονισμού Λειτουργίας του Προγράμματος
Μεταπτυχιακών Σπουδών (Π.Μ.Σ.) με τίτλο: «Επιχειρηματική Οικονομική με Αναλυτικές Μεθόδους» του Τμή-
ματος Οικονομικής Επιστήμης της Σχολής Οικονομικών
Επιστημών του Οικονομικού Πανεπιστημίου Αθηνών.
Αθήνα, 20 Φεβρουαρίου 2025
Ο Πρύτανης
ΒΑΣΊΛΕΙΟΣ ΒΑΣΔΈΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1145/12.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201145.pdf | Tokens: 69403]